বিদেশ থেকে কয়টি ফোন আনা যাবে ? - Lifestyle Campus 24 - লাইফস্টাইল ক্যাম্পাস 24\nবিদেশ থেকে কয়টি ফোন আনা যাবে ?\nআমরা অনেকেই বিদেশ ভ্রমণ শেষে নিজে ব্যবহার কিংবা উপহারের জন্য মোবাইল আনাটা বেশ পছন্দ করি। কিন্তু, আমাদের মধ্যে অনেকেই জানিনা যে, চাইলেই ইচ্ছেমত যত খুশি তত মোবাইল সেট আনা সম্ভব নয়। বিদেশ থেকে আসার সময় ব্যক্তিগত পর্যায়ে ৮টি মোবাইল হ্যান্ডসেট সঙ্গে আনা যাবে। এর মধ্যে ২টি স্মার্টফোন শুল্কবিহীন এবং বাকি ৬টির জন্য শুল্ক প্রদান করতে হবে।\nএ বিষয়ে চূড়ান্ত সিদ্ধান্ত নিয়ে তা কার্যকরে পদক্ষেপ নিয়েছে বিটিআরসি। বিটিআরসির স্পেকট্রাম বিভাগের মহাপরিচালক ব্রিগেডিয়ার জেনারেল মো. শহীদুল আলম এ বিষয়টি নিশ্চিত করেছেন। এ বিষয়ে কাস্টমসকেও চিঠি দিয়ে জানিয়েছে নিয়ন্ত্রণ সংস্থাটি। নতুন সিদ্ধান্ত অনুযায়ী, বিটিআরসির অনাপত্তিপত্র ছাড়া ব্যক্তিগত পর্যায়ে ব্যবহারে এয়ার মেইল বা শিপিংয়ে সর্বোচ্চ দুটি হ্যান্ডসেট আনা যাবে।\nএয়ার মেইল বা শিপিংয়ের মাধ্যমে আসা সব হ্যান্ডসেট ছাড়ের ক্ষেত্রে বিধি অনুযায়ী শুল্ক প্রদান এবং নিবন্ধনের ক্ষেত্রে প্রেরকের পাসপোর্টের ফটোকপি (প্রযোজ্য ক্ষেত্রে), প্রাপকের জাতীয় পরিচয়পত্রের অনুলিপি এবং শুল্ক প্রদানের রশিদ জমা দিতে হবে। আর যদি দুটির বেশি হ্যান্ডসেট আনা হয় সে ক্ষেত্রে বিধি অনুযায়ী Vendor Enlistment Certificate বাধ্যতামূলক করা হয়েছে।\nএয়ার মেইল বা শিপিংয়ে মোবাইল হ্যান্ডসেট আনার ক্ষেত্রে কোনো সীমা ছিল না এতদিন। বিটিআরসি এবার সেখানে সীমা নির্ধারণ করে দিল।\nPrevious ২১ অক্টোবর খুলবে জাবির হল\nNext স্নাতক পাসে নিয়োগ দিচ্ছে সিটি ব্যাংক


চট্টগ্রাম মা ও শিশু হাসপাতালের সাফল্য ও অগ্রযাত্রার ৪২ বছর\n০৬:০৪ পিএম | ৩০ ডিসেম্বর, ২০২১\nমো. রেজাউল করিম আজাদ\nচট্টগ্রাম মা ও শিশু হাসপাতাল চট্টগ্রাম শহরের আগ্রাবাদ এলাকায় অবস্থিত সম্পূর্ণ বেসরকারী উদ্যোগে প্রতিষ্ঠিত একটি স্বেচ্ছাসেবী, জনহিতকর ও স্বাস্থ্য সেবামূলক হাসপাতাল। ১৯৭৯ সালের ৩১শে ডিসেম্বর আন্তর্জাতিক শিশু বর্ষ উপলক্ষে চট্টগ্রামের কিছু মহৎ প্রাণ সমাজ হিতৈষি ব্যক্তিবর্গের উদ্যোগে এই হাসপাতাল প্রতিষ্ঠা লাভ করে।\nইতোমধ্যে এই হাসপাতাল সফলতার সাথে তার প্রতিষ্ঠার ৪২ বছর পার করেছে। প্রাথমিক ভাবে শুধুমাত্র শিশু স্বাস্থ্য বহির্বিভাগের মাধ্যমে এই হাসপাতালের যাত্রা শুরু হলেও বর্তমানে এটি সকল বিশেষায়িত চিকিৎসা সেবা সহ ৬৫০ শয্যার একটি পূর্ণাঙ্গ জেনারেল হাসপাতাল হিসেবে পরিচালিত হচ্ছে। হাসপাতালের অন্তঃ ও বহির্বিভাগে বিশেষায়িত চিকিৎসা সেবা সহ সকল প্রকার চিকিৎসা সেবা প্রদান করা হচ্ছে।\nপ্রতিদিন সকাল ৮.০০ টা থেকে রাত ৮.০০ টা পর্যন্ত খোলা থাকে। এছাড়া ২৪ ঘন্টা ইমার্জেন্সি সার্ভিস, ব্লাড ব্যাংক, সাধারণ এ্যাম্বুলেন্স ও আইসিইউ এ্যাম্বুলেন্স সার্ভিস ও ল্যাবরেটরী সার্ভিস সহ জরুরী সেবা সমূহ চালু রয়েছে। বর্তমানে চট্টগ্রাম মা ও শিশু হাসপাতালের অধীনে নিম্নবর্ণিত প্রকল্প সমূহ অত্যন্ত সফলতার সাথে পরিচালিত হচ্ছে।\n১. চট্টগ্রাম মা—শিশু ও জেনারেল হাসপাতাল\n২. চট্টগ্রাম মা—ও—শিশু হাসপাতাল মেডিকেল কলেজ\n৩. চট্টগ্রাম মা—ও—শিশু হাসপাতাল ইনষ্টিটিউট অব চাইল্ড হেলথ\n৪. চট্টগ্রাম মা—ও—শিশু নার্সিং ইনষ্টিটিউট\n৫. CMOSH শামসুন নাহার খান নার্সিং কলেজ\n৬. CMOSH অটিজম এন্ড চাইল্ড ডেভেলপমেন্ট সেন্টার\n৭. CMOSH ক্যান্সার হাসপাতাল এন্ড রিসার্চ ইনষ্টিটিউট\nবৈশ্বিক মহামারী করোনা চিকিৎসা সেবা ও চট্টগ্রাম মা ও শিশু হাসপাতাল:\n২০২০ সালের মার্চ মাসের ৮ তারিখ বাংলাদেশে প্রথম করোনা রোগী সনাক্ত হয়। এপ্রিল মাস থেকে দেশে আস্তে আস্তে করোনার প্রকোপ বাড়তে থাকে। বিশ^ব্যাপী মহামারী করোনা ভয়াবহ আকার ধারন করতে থাকে। সারা দেশে করোনা রোগীদের চিকিৎসা সংকট মারাত্বক আকার ধারন করে। চট্টগ্রামেও করোনা রোগীরা মারাত্বক চিকিৎসা সংকটে পথিত হয়। বেসরকারী হাসপাতাল গুলো কেউ করোনা রোগীদের চিকিৎসা সেবায় এগিয়ে আসেনি। এমনি এক অবস্থায় জাতির এই মহা ক্রান্তিকালে চট্টগ্রাম মা ও শিশু হাসপাতাল করোনা রোগীদের চিকিৎসা সেবায় এগিয়ে আসে। নতুন হাসপাতাল ভবনের ২য়, ৪র্থ ও ৫ম তলায় করোনা ওয়ার্ড স্থাপন করে ৩২ বেডের আইসিইউ সহ ১৭২ বেডের করোনা ওয়ার্ড চালু করা হয়। করোনা আক্রান্ত প্রসূতি রোগীদের জন্য বিশেষজ্ঞ চিকিৎসকের সমন্বয়ে আলাদা প্রসূতি কর্ণার স্থাপন করা হয়েছে। ভ্রাম্যমান করোনা টিম গঠন করে করোনা রোগীদের চিকিৎসা সেবা প্রদান করা হয়েছে। এপর্যন্ত ৫৬৮০ জন করোনা রোগীকে অত্র হাসপাতালের করোনা ওয়ার্ডে চিকিৎসা সেবা প্রদান করা হয়। হাসপাতালের করোনা রোগীদের এই চিকিৎসা সেবা দেশ বিদেশে ব্যাপক ভাবে প্রশংসিত হয়েছে। করোনাকালীন সময়ে করোনা রোগীদের কোভিড—১৯ টেষ্ট মারাত্বক সংকট সৃষ্টি হয়। চট্টগ্রামের একজন মহানুভব ও দানশীল ব্যক্তির আর্থিক সহযোগীতায় চট্টগ্রাম মা ও শিশু হাসপাতালে একটি আরটি পিসিআর ল্যাব চালু করা হয়। এ যাবৎ আরটি পিসিআর ল্যাবে প্রায় ২৭ হাজার জনের কোভিড—১৯ পরীক্ষা করা হয়েছে। ইতোমধ্যে সরকার অত্র হাসপাতালের পিসিআর ল্যাবে বিদেশগামী যাত্রীদের কোভিড—১৯ পরীক্ষার জন্য অনুমোদন দিয়েছে। এছাড়া অত্র হাসপাতালে রেপিড এন্টিজেন টেষ্টেরও অনুমোদন দেয়া হয়েছে। করোনা রোগীদের চিকিৎসা সেবায় চট্টগ্রামের আপামর জনসাধারণ ব্যাপক ভাবে এগিয়ে আসেন এবং করোনা রোগীদের চিকিৎসা সেবায় সর্বাত্বক সহযোগীতা করেছেন। আমরা কার্যনির্বাহী কমিটির পক্ষ থেকে সবাইকে আন্তরিক ধন্যবাদ ও কৃতজ্ঞতা জানাচ্ছি।\nCMOSH ক্যান্সার হাসপাতাল এন্ড রিসার্চ ইনস্টিটিউট:\nআমরা আরো আনন্দের সাথে জানাচ্ছি, চট্টগ্রামে ক্যান্সার রোগীদের চিকিৎসা সেবার জন্য আমরা চট্টগ্রাম মা ও শিশু হাসপাতালের অধীনে অন্যতম একটি প্রকল্প হিসেবে একটি অত্যাধুনিক ক্যান্সার হাসপাতাল ও রিসার্চ ইনষ্টিটিউট প্রতিষ্ঠার উদ্যোগ নিয়েছি। গণপ্রজাতন্ত্রী বাংলাদেশ সরকারের পক্ষ থেকে এই ক্যান্সার হাসপাতালের জন্য হাসপাতাল ক্যাম্পাসে প্রয়োজনীয় জমি বরাদ্দ পাওয়া গেছে। ইতোমধ্যে ক্যান্সার হাসপাতাল নির্মাণ কাজ শুরু করা হয়েছে। বাংকার নির্মাণ সহ বেইসমেন্টের অধিকাংশ কাজ সম্পন্ন হয়েছে। আমরা আশা করি প্রাক্কলিত সময়ের মধ্যেই এই ক্যান্সার হাসপাতালের নির্মাণ কাজ সম্পন্ন করা সম্ভব হবে। আমি চট্টগ্রামবাসীকে ক্যান্সার হাসপাতালের নির্মাণ কাজে সর্বাত্বক সহযোগীতায় এগিয়ে আসার জন্য উদাত্ত্ব আহবান জানাচ্ছি।\n৮৫০ শয্যা বিশিষ্ট নতুন হাসপাতাল ভবনের নির্মাণ কাজ:\nআমাদের স্বপ্নের মেগা প্রকল্প ৮৫০ শয্যা বিশিষ্ট নতুন হাসপাতাল ভবনের ১৩ তলা পর্যন্ত ষ্ট্রাকচার নির্মাণ কাজ সম্পন্ন হয়েছে। ৬ষ্ঠ তলা পর্যন্ত ফিনিশিং কাজ শেষ হয়েছে। ৬ষ্ঠ তলা থেকে ১২ তলা পর্যন্ত ফিনিশিং কাজ চলমান আছে। ইতোমধ্যে নতুন হাসপাতাল ভবনের ১ম, ২য় ও ৩য় তলায় বহির্বিভাগ স্থানান্তর করা হয়েছে। আরটি পিসিআর ল্যাবের কার্যক্রম উক্ত ভবনের ২য় তলায় পরিচালিত হচ্ছে। নতুন ভবনের ৪র্থ ও ৫ম তলায় জেনারেল সার্জারী, অর্থোপেডিক সার্জারী, ইউরোলজি, চক্ষু, অনকোলজি ও হেমাটোলজি বিভাগ স্থানান্তর করা হয়েছে। পর্যায়ক্রমে অন্যান্য বিভাগ সমূহ স্থানান্তরের প্রক্রিয়া চলছে। নতুন ভবনে অত্যাধুনিক ক্যাথ ল্যাব, আইসিইউ, এইচডিইউ, সিসিইউ, এনআইসিইউ নির্মাণ কাজ দ্রুত গতিতে এগিয়ে চলেছে। খুব সহসা উল্লেখিত বিভাগ সমূহ সেখানে স্থানান্তর করা হবে। নতুন ভবনে ১২ কোটি টাকা ব্যয়ে প্রায় ৫ হাজার কেভিএ সাব—ষ্টেশন ক্রয়ের জন্য কার্যাদেশ দেয়া হয়েছে। এছাড়া নতুন ভবনের জন্য লিফট ও জেনারেটর ক্রয়ও প্রক্রিয়াধীন আছে। চট্টগ্রামের একজন স্বনামধন্য ব্যবসায়ী নতুন হাসপাতাল ভবনের জন্য করোনাকালীন সময়ে একটি লিফট অনুদান প্রদান করেন। হাসপাতাল কর্তৃপক্ষের অনুরোধে তিনি আরো ১টি লিফট অনুদান প্রদান করেছেন যা ইতোমধ্যে হাসপাতাল ক্যাম্পাসে এসে পেঁৗছেছে। আমরা তাকে আন্তরিক ধন্যবাদ ও কৃতজ্ঞতা জানাচ্ছি।\nঅত্যাধুনিক ক্যাথ ল্যাব স্থাপন:\nআমরা অত্যন্ত আনন্দের সাথে জানাচ্ছি যে, চট্টগ্রাম মা ও শিশু হাসপাতালের নতুন ভবনে একটি আন্তর্জাতিক মানের ক্যাথ ল্যাব স্থাপনের উদ্যোগ নেয়া হয়েছে। ইতোমধ্যে উক্ত ক্যাথ ল্যাব স্থাপনের জন্য ৪ লক্ষ ডলারের এলসি খোলা হয়েছে। চট্টগ্রামের একজন স্বনামধন্য ব্যবসায়ী উক্ত ক্যাথ ল্যাব স্থাপনের জন্য সমুদয় অর্থ অনুদান হিসেবে প্রদান করছেন। আমরা চট্টগ্রামবাসী ও মা ও শিশু হাসপাতাল কর্তৃপক্ষ তার কাছে আন্তরিক ভাবে কৃতজ্ঞ। এই ক্যাথ ল্যাব স্থাপনের ফলে এখানে কম খরচে কার্ডিয়াক পেশেন্টদের সকল চিকিৎসা সেবা প্রদান করা সম্ভব হবে।\nউল্লেখ্য, গত ৩০ অক্টোবর ২০২১ তারিখ চট্টগ্রাম মা ও শিশু হাসপাতালের কার্যনির্বাহী কমিটির নির্বাচনে আপনারা জেনারেল সেক্রেটারী হিসেবে আমাকে এবং আমাদের পূর্ণ প্যানেলকে বিপুল ভোটে নির্বাচিত করেন সম্মানীত ভোটারগণ। এজন্য আমি এবং আমার কার্যনির্বাহী কমিটি সংশ্লিষ্ট সবাইকে আন্তরিক ধন্যবাদ ও কৃতজ্ঞতা জানাচ্ছি। আমরা আমাদের কার্যকালে নতুন হাসপাতাল ভবনের নির্মাণকাজ সম্পন্ন করা, অত্যাধুনিক ক্যান্সার হাসপাতাল চালু করা, একটি আলাদা ডেন্টাল কলেজ/ইউনিট চালু, মেডিকেল কলেজের একাডেমিক ভবন নির্মাণ করার জন্য সর্বাত্মক প্রচেষ্টা চালিয়ে যাব। এছাড়া চট্টগ্রাম মা ও শিশু হাসপাতালকে একটি আন্তর্জাতিক মানের হাসপাতাল হিসেবে গড়ে তোলার জন্য আমাদের প্রচেষ্টা অব্যাহত থাকবে।\n৩১ শে ডিসেম্বর চট্টগ্রাম মা ও শিশু হাসপাতালের ৪২ তম প্রতিষ্ঠা বার্ষিকী। প্রতিষ্ঠা বার্ষিকী উপলক্ষে হাসপাতালের সকল আজীবন সদস্য, পৃষ্ঠপোষক, ডোনার, ডাক্তার, নার্স, কর্মকর্তা, কর্মচারী ও শুভানুধ্যায়ীদের প্রতি রইল প্রাণঢালা অভিনন্দন ও শুভেচ্ছা। চট্টগ্রাম মা ও শিশু হাসপাতাল তার স্বপ্নের অগ্রযাত্রায় বহুদূর এগিয়ে যাবে এই প্রত্যাশা করছি।\nমো. রেজাউল করিম আজাদ, জেনারেল সেক্রেটারী, কার্যনির্বাহী কমিটি, চট্টগ্রাম মা ও শিশু হাসপাতাল।\nচট্টগ্রাম মা ও শিশু হাসপাতাল Chittagong Maternal and Child Hospital


ঢাবি শিক্ষক সমিতি নির্বাচন: সভাপতি মাকসুদ কামাল, সা. সম্পাদক নিজামুল হকঢাবি শিক্ষক সমিতি নির্বাচন: সভাপতি মাকসুদ কামাল, সা. সম্পাদক নিজামুল হক\nক্যাম্পাস | 30th December, 2019 5:25 pm\nঢাকা বিশ্ববিদ্যালয় শিক্ষক সমিতি নির্বাচনে নিরঙ্কুশ জয় পেয়েছে আওয়ামী লীগ সমর্থিত নীল দল। সোমবার অনুষ্ঠিত নির্বাচনে একটি ছাড়া বাকি সব পদে জয় পেয়েছে নীল দলের প্রার্থীরা। কেবল মাত্র সহসভাপতির পদে জয় পেয়েছে বিএনপি-জামাত সমর্থিত সাদা দল।\nশিক্ষক সমিতির সভাপতি পদে পুনর্নির্বাচিত হয়েছেন দুর্যোগ বিজ্ঞান ও ব্যবস্থাপনা বিভাগের অধ্যাপক ড. মাকসুদ কামাল। আর সাধারণ সম্পাদক নির্বাচিত হয়েছেন পুষ্টি ও খাদ্যবিজ্ঞান ইনস্টিটিউটের অধ্যাপক ও হাজী মুহম্মদ মুহসীন হলের প্রাধ্যক্ষ অধ্যাপক নিজামুল হক ভূঁইয়া। অন্যদিকে, সমাজবিজ্ঞান বিভাগের অধ্যাপক ড. সাদেকা হালিমকে হারিয়ে সাদা দল থেকে সহসভাপতি পদে নির্বাচিত হয়েছেন পরিসংখ্যান বিভাগের চেয়ারম্যান অধ্যাপক মো. লুৎফর রহমান।\nসোমবার সকাল ১০টা থেকে দুপুর ২টা পর্যন্ত ঢাকা বিশ্ববিদ্যালয় ক্লাবে শিক্ষক সমিতির ২০২০ সালের কার্যকরী পরিষদ নির্বাচনের ভোটগ্রহণ অনুষ্ঠিত হয়। ভোট গণনা শেষে বিকালে নির্বাচনের ফল ঘোষণা করা হয়।\nএবারের নির্বাচনে বিজয়ী অন্য প্রার্থীরা হলেন-\nযুগ্ম সম্পাদক: তড়িৎ ও ইলেকট্রনিক প্রকৌশল বিভাগের অধ্যাপক জেড এম পারভেজ সাজ্জাদ।\nকোষাধ্যক্ষ: অর্গানাইজেশন স্ট্র্যাটেজি অ্যান্ড লিডারশিপ বিভাগের অধ্যাপক মুহাম্মাদ আবদুল মঈন।\nসদস্য: ফারসি ভাষা ও সাহিত্য বিভাগের অধ্যাপক কে এম সাইফুল ইসলাম খান, মৃত্তিকা, পানি ও পরিবেশ বিভাগের অধ্যাপক জাকিয়া পারভীন, সমাজবিজ্ঞান বিভাগের অধ্যাপক জিনাত হুদা, চারুকলা অনুষদের ডিন অধ্যাপক নিসার হোসেন, অ্যাকাউন্টিং অ্যান্ড ইনফরমেশন সিস্টেমস বিভাগের অধ্যাপক মমতাজ উদ্দিন আহমেদ, রসায়ন বিভাগের অধ্যাপক মো. আফতাব আলী শেখ, ইতিহাস বিভাগের অধ্যাপক মো. আমজাদ আলী, অপরাধবিজ্ঞান বিভাগের চেয়ারম্যান অধ্যাপক জিয়াউর রহমান, ব্যবসায় শিক্ষা অনুষদের ডিন ও শিক্ষক সমিতির বর্তমান সাধারণ সম্পাদক অধ্যাপক শিবলী রুবাইয়াতুল ইসলাম এবং বাংলা বিভাগের অধ্যাপক সৌমিত্র শেখর দে।\nউল্লেখ্য, এবারের নির্বাচনে বিএনপি-জামায়াত সমর্থিত শিক্ষকদের প্যানেল (সাদা দল) থেকে সভাপতি প্রার্থী ছিলেন প্রাণরসায়ন ও অনুপ্রাণবিজ্ঞান বিভাগের অধ্যাপক লায়লা নূর ইসলাম এবং সাধারণ সম্পাদক প্রার্থী ছিলেন ইঞ্জিনিয়ারিং অ্যান্ড টেকনোলজি অনুষদের ডিন অধ্যাপক মো. হাসানুজ্জামান।


কানাডায় অমিত চাকমাকে সংবর্ধনা - parbatyachattagram.com\nনীড় পাতা » পাহাড়ের সংবাদ » কানাডায় অমিত চাকমাকে সংবর্ধনা\nকানাডায় অমিত চাকমাকে সংবর্ধনা\nসেপ্টেম্বর ১৫, ২০১৪, ১০:২৮ পূর্বাহ্ন\tপাহাড়ের সংবাদ, প্রবাসে পাহাড়ের মুখ, ব্রেকিং, রাঙামাটি 103 বার পড়া হয়েছে\nঅমিত চাকমা বাংলাদেশের অহংকার, বাংলাদেশের গৌরব। তিনি তার নান্দনিক বিকাশের মাধ্যমে বিশ্বে বিরল সম্মান অর্জন করেছেন। শনিবার ইউনিভার্সিটি অব টরন্টো (ইউএফটি) স্কারবোরো ক্যাম্পাসের লেকচার থিয়েটারে আইসি হলে তাকে দেয়া এক নাগরিক সংবর্ধনায় বক্তারা এ কথা বলেন।\nটরন্টোর বাংলাদেশি কমিউনিটি আয়োজিত এ মনোজ্ঞ সন্ধ্যায় প্রবাসী বাঙালিরা অংশ নেন। বর্তমানে তিনি কানাডার অন্যতম শিক্ষা প্রতিষ্ঠান ইউনিভার্সিটি অফ ওয়েস্টার্নের প্রেসিডেন্ট ও ভাইস চ্যান্সেলর। অমিত প্রথম বাংলাদেশি-কানাডিয়ান যিনি এই বিরল সন্মানে অধিষ্ঠিত হয়েছেন। এ সময় কানাডার ৪০ বছরের কম বয়সী শীর্ষ ৪০ জন ব্যক্তিত্বের তালিকায় তার নাম স্থান পায়।\nউল্লেক্ষ, প্রফেসর ড. অমিত চাকমার জন্ম বাংলাদেশের পার্বত্য চট্টগ্রামের এক চাকমা পরিবারে, ১৯৫৮ সালের ২৫ এপ্রিল। বাংলাদেশে উচ্চ মাধ্যমিক পর্যায়ের পড়াশোনা শেষ করে আলজেরীয় সরকারের বৃত্তি নিয়ে আলজেরিয়ার বিখ্যাত বিশ্ববিদ্যালয় Institut Algerien du Petrole-এ পড়তে যান। ১৯৭৭ সালে এ বিশ্ববিদ্যালয় থেকে ‘রাসায়নিক প্রকৌশল’ এ ক্লাসে প্রথম স্থান অধিকার করে স্নাতক ডিগ্রি লাভ করেন। পরে কানাডার ইউনিভার্সিটি অফ ব্রিটিশ কলাম্বিয়া থেকে রাসায়নিক প্রকৌশল বিষয়ে এমএসসি এবং পিএইচডি ডিগ্রি লাভ করেন। তারপর ইউনিভার্সিটি অফ ক্যালগারির রাসায়নিক প্রকৌশল বিভাগে অধ্যাপনা করার পর ইউনিভার্সিটি অফ রেজিনায় যোগদান করেন। সেখানে রাসায়নিক প্রকৌশল বিভাগের প্রধান নিযুক্ত এবং ১৯৯৯ থেকে ২০০১ পর্যন্ত রেজিনার ভাইস-প্রেসিডেন্ট রিসার্চ নির্বাচিত ২০০১ সালে ইউনিভার্সিটি অফ ওয়াটারলু-র অ্যাকাডেমিক ভাইস-প্রেসিডেন্ট এবং প্রভোস্টের দায়িত্ব গ্রহণ করেন। ২০০৯ সালের ১লা জুলাই অমিত চাকমা ইউনিভার্সিটি অফ ওয়েস্টার্ন ওন্টারিওর প্রেসিডেন্ট ও উপাচার্য হিসেবে দায়িত্ব গ্রহণ করেন।\nসংবর্ধনা অনুষ্ঠানে ড. অমিত আপ্লুত কণ্ঠে তার শেকড় বাংলাদেশ এবং বিকাশ ও বিস্তার কানাডার প্রতি কৃতজ্ঞতা প্রকাশ করেন ।\nআগের সংবাদটি পড়ুন পর্যটক হয়রানি বন্ধের পরামর্শ জেলা প্রশাসকের\nপরের সংবাদটি পড়ুন গুইমারায় পিসিপির বিক্ষোভ


পাকিস্তানের ২৬২ পাইলটের লাইসেন্স ভুয়ো! সে দেশ-সহ আরও একাধিক দেশে বসানো হল পাক বিমানচালকদের - TheWall\nপাকিস্তানের ২৬২ পাইলটের লাইসেন্স ভুয়ো! সে দেশ-সহ আরও একাধিক দেশে বসানো হল পাক বিমানচালকদের\nদ্য ওয়াল ব্যুরো: ২৬২ জন পাকিস্তানি পাইলটকে বসিয়ে দিল একাধিক এয়ারলাইন্স! অভিযোগ, তাঁদের সকলেরই লাইসেন্স ভুয়ো। বুধবার পাকিস্তানের পার্লামেন্টে এ কথা জানিয়েছেন সেই দেশের অসামরিক পরিবহণ মন্ত্রী গুলাম সরওয়ার খান৷ তিনি জানিয়েছেন, দেশের অধিকাংশ বাণিজ্যিক বিমান চালকদের একটা বড় অংশই হয় ভুয়ো লাইসেন্স রাখছিলেন নয়তো তাঁরা অসৎ উপায়ে পাইলট হওয়ার পরীক্ষায় পাশ করেছেন৷\nএই তথ্য সামনে আসার পরেই মধ্য এশিয়ার একাধিক বিমান সংস্থা পাকিস্তানি পাইলটদের বসিয়ে দিয়েছে। ভিয়েতনামের বিভিন্ন সংস্থাও বাতিল করেছে পাকিস্তানি পাইলটদের।\nগত মাসেই করাচিতে ভেঙে পড়েছিল পাকিস্তান ইন্টারন্যাশনাল এয়ারলাইন্সের একটি বিমান। মৃত্যু হয়েছিল ৯৭ জনের মৃত্যু৷ সেই দুর্ঘটনা কী করে ঘটল, তার তদন্ত করতে গিয়ে অন্য একটি দুর্ঘটনা নিয়েও তদন্ত শুরু করেছিল পাক সরকার। তাতেই এমনই উদ্বেগজনক তথ্য এসেছে সরকারের হাতে৷\nদ্বিতীয় বিমান দুর্ঘটনাটি ২০১৮ সালে ঘটে। কী করে দুর্ঘটনা ঘটল, পাইলটের কোনও ত্রুটি ছিল কিনা, তার তদন্ত করতে গিয়ে দেখা যায়, যে তারিখে ওই বিমামটির চালকের লাইসেন্স রিনিউ করা হয়েছে, সেই তারিখটি আদতে সরকারি ছুটির দিন। ফলে সেদিন কোনওভাবেই তাঁর লাইসেন্স পুনর্নবীকরণের পরীক্ষা হওয়া সম্ভব নয়৷ এর পরেই আরও তদন্ত থেকে জানা যায়, তাঁর লাইসেন্সটিই ভুয়ো! কোনও পরীক্ষা দিয়ে সরকারি লাইসেন্স পাননি তিনি।\nমন্ত্রী গুলাম সরওয়ার জানান, সে দেশে মোট ৮৬০ জন পাইলট রয়েছেন। তাঁদের মধ্যে এখনএ পর্যন্ত ২৬২ জন পাইলটের লাইসেন্সই নকল৷ কিছু পাইলটের কোনও প্রকার কাগজই নেই, কিন্তু তার পরেও তাঁরা লাইসেন্স সংগ্রহ করেছিলেন।\nএই তথ্য জানার পরেই পাকিস্তান ইন্টারন্যাশনাল এয়ারলাইন্সের কাছে এ বিষয়ে তথ্য চাওয়া হলে সেই সংস্থার এক মুখপাত্র সংবাদমাধ্যমের কাছে স্বীকার করেছেন, তাঁদের ৪৩৪ জন বিমানচালকের মধ্যে ১৫০ জনের লাইসেন্সই হয় ভুয়ো নয় সন্দেহজনক৷ এই ১৫০ জন বিমানচালককেই অবিলম্বে বসিয়ে দেওয়া হয়েছে বলে জানিয়েছেন পাকিস্তানের সরকারি বিমানসংস্থার ওই মুখপাত্র৷\nএর ফলে ওই এয়ারলাইন্সের বেশ কয়েকটি বিমানও বাতিল করতে হতে পারে৷ এই ঘটনায় পাক বিমানগুলির যাত্রী সুরক্ষায় বড় প্রশ্ন উঠে গেল৷\nগুলাম সরওয়ার জানিয়েছেন, পাক সরকার সিদ্ধান্ত নিয়েছে এসব পাইলটদের বিরুদ্ধে এমন ব্যবস্থা নেওয়া হবে যাতে তাঁরা আর কোনও বিমান পরিচালনা করতে না পারেন। ফৌজদারি মামলাও দাসের হবে তাঁদের বিরুদ্ধে। কারণ তাঁরা এতদিন বহু মানুষের জীবনের ঝুঁকি বাড়িয়েছেন।\nসীমান্তে মার্শাল আর্ট যোদ্ধাদের পাঠিয়েছিল বেজিং, সংঘাতের আগে এসেছিল পর্বতারোহীদের দল: রিপোর্ট চিনের মিডিয়াতেই\nআপাতত নিজের সিদ্ধান্ত, নেত্রীর নির্দেশ পরে ভাববেন তৃণমূলের…\nবেপরোয়া গাড়ির ধাক্কায় শহরে মৃত্যু দু’জনের


বিশেষ সাক্ষাৎকারে-লিটন নন্দী: রাজনীতির নামে ক্ষমতাশালী দলগুলো ছাত্রদের ব্যবহার করছেবিশেষ সাক্ষাৎকারে-লিটন নন্দী: রাজনীতির নামে ক্ষমতাশালী দলগুলো ছাত্রদের ব্যবহার করছে – Daily Sunam Kantha\nবিশেষ সাক্ষাৎকারে-লিটন নন্দী: রাজনীতির নামে ক্ষমতাশালী দলগুলো ছাত্রদের ব্যবহার করছে\nলিটন নন্দী। বাংলাদেশ ছাত্র ইউনিয়ন ঢাকা বিশ্ববিদ্যালয় সংসদের সভাপতি। ২০১৫ সালে ঢাকা বিশ্ববিদ্যালয়ের টিএসসি চত্বরে পহেলা বৈশাখের অনুষ্ঠানে নারী নিপীড়নের ঘটনায় বাংলাদেশের লজ্জাকে তিনি গায়ের কাপড় দিয়ে ঢেকেছিলেন। তাঁর তাৎক্ষণিক প্রচেষ্টায় নারীদের রক্ষা করে জাতীয় হিরোতে পরিণত হয়েছিলেন এই তরুণ ছাত্রনেতা। গত ৩০ এপ্রিল বাংলাদেশ ছাত্র ইউনিয়ন সুনামগঞ্জ সরকারি কলেজ সংসদের কাউন্সিলে প্রধান অতিথি হয়ে আসেন লিটন নন্দী। ওইদিন সন্ধ্যায় দৈনিক সুনামকণ্ঠ কার্যালয়ে এসেছিলেন তিনি। কথা বলেন দেশের বর্তমান রাজনৈতিক পরিস্থিতি, শিক্ষা ব্যবস্থা, নারীর ক্ষমতায়ন ও ছাত্র রাজনীতিসহ দেশের সমসাময়িক বিভিন্ন বিষয়ে। সুনামকণ্ঠকে দেয়া প্রায় ৩০ মিনিটের বিশেষ সাক্ষাৎকারে তিনি সমাজের অন্যায়, অবিচার আর অনিয়মের ব্যাপারে খোলামেলা কথা বলেন। তিনি নারী নির্যাতন প্রতিরোধে সকলকে তাঁদের নিজ নিজ অবস্থান থেকে এগিয়ে আসারও উদাত্ত আহ্বান জানান। তরুণদেরকে আগামীর বাংলাদেশের কর্ণধার আখ্যায়িত করে তিনি বর্তমান সামাজিক অবস্থাকে আরো সুন্দর করে তোলতে তরুণদের এগিয়ে আসার কথা বলেন। তাঁর সাক্ষাৎকার নিয়েছেন সুনামকণ্ঠ’র স্টাফ রিপোর্টার মো. আমিনুল ইসলাম।\nসুনামকণ্ঠ : দেশের সার্বিক পরিস্থিতি নিয়ে আপনার কাছ থেকে কিছু শোনতে চাই।\nলিটন নন্দী : বর্তমান সময়ে সকলেই নিজেকে নিয়ে ব্যস্ত সময় পার করছেন। দেশটা যে উদ্দেশ্য নিয়ে, যে চেতনা নিয়ে স্বাধীন হয়েছিল তার বাস্তব প্রতিফলন আমরা এখনো দেখতে পারছি না। গরিব-মেহনতি মানুষ আজো তাদের অধিকার আদায়ের জন্য সংগ্রাম করে যাচ্ছেন। আর যাদের অর্থনৈতিক অবস্থা ভালো ছিল তারা দিন দিন আরো সম্পদের মালিক হচ্ছে। আমাদের মাঝে সমন্বয় কথাটা যেনো অনেকটাই মূল্যহীন। দেশটাকে এগিয়ে নিতে আমাদের সবাইকে আরো বেশি দায়িত্বশীল হতে হবে। দেশের সার্বিক পরিস্থিতি মোটামুটি ভালো হলেও তা অন্যান্য দেশের তুলনায় অনেকটাই পিছিয়ে রয়েছে।\nসুনামকণ্ঠ : দেশের সমসাময়িক রাজনৈতিক পরিস্থিতি আপনার কাছে কেমন মনে হয়। সাধারণ মানুষ এ নিয়ে কি ভাবছে?\nলিটন নন্দী : বর্তমান সময়ের রাজনীতি আসলে সাধারণ মানুষের জন্য নয় বললেই চলে। কারণ ক্ষমতাসীন নেতারা কেবল তাদের পদ ও তাদের ক্ষমতা নিয়ে মগ্ন। রাজনীতি বলতে অনেকেই এখন শুধু মিছিল আর সভা-সমাবেশ বোঝেন। দেশের উন্নয়নে ও মানুষের জন্য কাজ করার ব্যাপারে নেতারা যেন অলসতা বোধ করেন। সাধারণ মানুষ চায় তাদের কথাগুলো কেউ শুনুক, তাদের জন্য রাজনীতিবিদরা কাজ করুক। বাংলাদেশের রাজনীতিতে গণতন্ত্র ও উন্নয়ন নিয়ে যে কথা হচ্ছে তা আসলে জবর দখলের। তাদের মতে আগে নিজেদের উন্নয়ন আর পরে গণতন্ত্র।\nসুনামকণ্ঠ : বাংলাদেশে নারীর ক্ষমতায়ন নিয়ে কিছু বলুন।\nলিটন নন্দী : দেশে নারীর ক্ষমতায়নে সরকার গুরুত্ব দিলেও নির্যাতনের মাত্রা যেন কমছে না। কাগজেপত্রে নারীকে সম্মানিত করা হলেও নারী তাঁর পূর্ণমর্যাদা থেকে অনেকক্ষেত্রেই বঞ্চিত। নারীর ক্ষমতায়ন হচ্ছে। কিন্তু যে ছন্দে তাল মিলিয়ে হওয়ার কথা ছিল তা হচ্ছে না। বর্তমানে যেভাবে সার্বজনীন অনুষ্ঠানগুলোতে নারী নিপীড়নের ঘটনা ঘটছে তাতে এ ধরনের অনুষ্ঠানগুলোতে ভবিষ্যতে নারীদের উপস্থিতি একেবারেই কমে যাবে। নারীকে সামাজিকভাবে আরো ক্ষমতায়িত করতে হবে। নারী উত্ত্যক্তের ঘটনায় দোষীদের আইনের আওতায় এনে দৃষ্টান্তমূলক শাস্তির ব্যবস্থা করতে হবে।\nসুনামকণ্ঠ : দেশের চলমান ছাত্র রাজনীতি ও তাদের সাংগঠনিক কার্যক্রম আপনার দৃষ্টিতে কেমন?\nলিটন নন্দী : বর্তমান সময়ে ছাত্র রাজনীতির নামে ক্ষমতাশালী দলগুলো ছাত্রদের ব্যবহার করছে। এখন ছাত্র রাজনীতি গণতন্ত্রকে বিকশিত করছে না। প্রতিহিংসার ছাত্র রাজনীতি শিক্ষার্থীদের স্বাভাবিক কার্যক্রম থেকে ছিটকে ফেলছে। যা কোনভাবেই কাম্য নয়। ছাত্র রাজনীতির নামে দাঙ্গা-হাঙ্গামা আর তাদের গ্রুপিংয়ের কারণে শিক্ষা প্রতিষ্ঠানগুলোতে সাধারণ শিক্ষার্থীরা লেখাপড়া থেকে বঞ্চিত হচ্ছে।\nসুনামকণ্ঠ : পদশের সার্বিক শিক্ষা ব্যবস্থা ও শিক্ষার্থীদের ভবিষ্যত বিষয়ে আপনার কাছ থেকে শোনতে চাই।\nলিটন নন্দী : দেশের বর্তমান শিক্ষা ব্যবস্থা নিয়ে বলতে গেলে অনেক কিছুই বলা যায়। কিন্তু আমার মতে বর্তমান শিক্ষা ব্যবস্থা সরাসরি পুঁজিবাদি।\nসুনামকণ্ঠ : মুক্তিযুদ্ধের পক্ষের প্রগতিশীল লেখক-মুক্তচিন্তকদের ঘোষণা দিয়ে প্রতিক্রিয়াশীল গোষ্ঠী প্রতিনিয়ত হত্যা করছে। প্রকাশ্যে নানা কৌশলে তারা খুন করেও পালিয়ে যাচ্ছে। এর সঙ্গে কারা জড়িত বলে মনে করেন?\nলিটন নন্দী : একেরপর এক মুক্তমনা লেখকদেরকে পরিকল্পিতভাবে হত্যা করা হচ্ছে। লেখক, সাংবাদিকও বাদ যাচ্ছেন না। এটা জঙ্গিদের তৎপরতা। আর এ তৎপরতাকে ধামাচাপা দেয়া হচ্ছে। এ অবস্থা থেকে আমাদেরকে বেরিয়ে আসতে হবে। এ ধরনের তৎপরতা রোধে জাতীয় ঐক্যমতে পৌঁছা দরকার।\nসুনামকণ্ঠ : শিশু নির্যাতন, ধর্ষণ ও যৌন নিপীড়ন রোধে কি পদক্ষেপ নেওয়া উচিত?\nলিটন নন্দী : শিশু নির্যাতন, ধর্ষণ ও যৌন নিপীড়ন রোধে আমাদের সকলকে সামাজিক আন্দোলন গড়ে তোলতে হবে। আইনের প্রয়োগ নিশ্চিত করতে হলে সামাজিক ব্যবস্থার উন্নয়ন দরকার। তবে সবচেয়ে বড় বিষয় হলো এ ধরনের অপরাধীদেরকে দৃষ্টান্তমূলক শাস্তির ব্যবস্থা করা। আর সবাইকে আরও সচেতন ও সোচ্চার হতে হবে। যেখানেই অন্যায়-অবিচার-নির্যাতন, সেখানেই প্রতিরোধ গড়তে হবে।\nসুনামকণ্ঠ : বাংলাদেশ ছাত্র ইউনিয়ন সম্পর্কে কিছু বলুন।\nলিটন নন্দী : ১৯৫২ সালের ২৬ এপ্রিল তৎকালীন পাকিস্তান ছাত্র ইউনিয়ন প্রতিষ্ঠা লাভ করে। এরপর তা পূর্ব পাকিস্তান ছাত্র ইউনিয়ন এবং স্বাধীনতার পর বাংলাদেশ ছাত্র ইউনিয়ন নাম ধারণ করে। বায়ান্নর ভাষা আন্দোলনের অগ্নিগর্ভ চেতনাকে ধারণ করে সা¤্রাজ্যবাদ, পাকিস্তানি ঔপনিবেশিকতাবাদ ও সাম্প্রদায়িকতার বিরুদ্ধে লড়াই এবং ছাত্র অধিকার আদায়ের সংগঠন হিসেবেই ছাত্র ইউনিয়নের জন্ম। একটি গণমুখী ও বিজ্ঞানভিত্তিক শিক্ষানীতির দাবিতে লড়াই-সংগ্রামের অন্যতম নেতৃত্বদানকারী এ সংগঠন ’৫৪-র যুক্তফ্রন্ট নির্বাচন, আইয়ুববিরোধী আন্দোলন, ’৬২র শিক্ষা আন্দোলন, ’৬৬-র ৬ দফা আন্দোলন, ছাত্রসমাজের ১১ দফা আন্দোলন, ’৬৯-এর গণঅভ্যুত্থান, ’৭১-এর মুক্তিযুদ্ধ এবং ’৯০-এর সামরিক স্বৈরাচারবিরোধী গণঅভ্যুত্থানে বলিষ্ঠ ভূমিকা রেখেছে। স্বাধীনতা-পরবর্তী সময় ছাত্রলীগের সঙ্গে যৌথ শিক্ষা কমিশন গঠন করে স্বাধীন দেশের প্রথম গণমুখী ও বিজ্ঞানভিত্তিক শিক্ষার প্রস্তাবনা উপস্থাপন করে ছাত্র ইউনিয়ন। ’৭৫-এ বঙ্গবন্ধু শেখ মুজিবুর রহমানকে হত্যার পর প্রথম শোক মিছিল বের করে এ সংগঠনটি। নব্বই-পরবর্তী সময়ে শিক্ষানীতির দাবি, ছাত্র অধিকার আদায়, ক্যা¤পাসকে সন্ত্রাস-দখলদারিত্ব মুক্ত রাখা, ঘাতক দালাল নির্মূল কমিটির আন্দোলন, শিক্ষা প্রতিষ্ঠানে যৌন নিপীড়নবিরোধী আন্দোলন, বর্ধিত বেতন ফি প্রতিরোধ লড়াইয়েও অগ্রণী ভূমিকা রেখেছে ছাত্র ইউনিয়ন। আগামীতেও ছাত্র ইউনিয়ন তার লড়াই-সংগ্রাম চালিয়ে যাবে।\nসুনামকণ্ঠ : আপনাকে ধন্যবাদ।\nলিটন নন্দী : আপনাকেও ধন্যবাদ।


তালেবান অস্থায়ী সরকার গঠন করছে আফগানিস্তানে! - বাংলা একাত্তরতালেবান অস্থায়ী সরকার গঠন করছে আফগানিস্তানে! - বাংলা একাত্তর\nতালেবান অস্থায়ী সরকার গঠন করছে আফগানিস্তানে!\nবাংলা একাত্তর ডেস্কঃ আফগানিস্তানে যুদ্ধ শেষ হয়েছে, অচিরেই স্থিতিশীলতা প্রতিষ্ঠিত হবে। ‘খুব শিগগিরই’ তালেবানের সরকার গঠিত হবে। সম্ভাব্য সরকারে প্রয়োজনীয় সংস্কার এবং পরিবর্তন-পরিবর্ধনের সুবিধার্থে প্রাথমিকভাবে একটি কেয়ারটেকার সরকার গঠিত হতে পারে বলে জানিয়েছেন তালেবান মুখপাত্র জবিউল্লাহ মুজাহিদ।\nসোমবার রাজধানী কাবুলে এক সংবাদ সম্মেলনে এ কথা জানান তালেবান মুখপাত্র। তার সংবাদ সম্মেলনের কয়েক ঘণ্টা আগে সোমবার সকালে দেশের উত্তরাঞ্চলীয় পাঞ্জশির উপত্যকার ওপর পুরোপুরি নিয়ন্ত্রণ প্রতিষ্ঠা করার দাবি করে তালেবান।\nতবে, যোগা-যোগ সমস্যায় পাঞ্জশিরের প্রতিরোধ ফ্রন্টের পক্ষ থেকে তালেবানের এ দাবি সম্পর্কে কোনো প্রতিক্রিয়া পাওয়া যায় নি।\nতালেবান মুখপাত্র বলেন, তারা সংলাপের মাধ্যমে পাঞ্জশির সমস্যার সমাধান করতে চেয়েছিলেন কিন্তু সে প্রচেষ্টা ব্যর্থ হয়েছে। ‘খুব শিগগিরই’ তালেবানের সরকার গঠিত হবে বলে জানান তিনি।\nতালেবান মুখপাত্র এ সময় আরও বলেন, গত ২০ বছর ধরে যারা সামরিক প্রশিক্ষণ নিয়েছেন তাদেরকে আবার নিরাপত্তা বাহিনীগুলোতে ফিরে আসার আহ্বান জানানো হবে। তালেবান গোটা বিশ্বের সঙ্গে বিশেষ করে চীনের সঙ্গে ভালো সম্পর্ক চায়। চীন একটি বড় অর্থনৈতিক শক্তি এবং এটি আফগানিস্তানের পুনর্গঠন ও উন্নয়ন কাজে অংশ নিতে পারবে।


ইরফান পাঠানের স্ত্রী অভিনেত্রীদের থেকেও সুন্দরী! (ছবিসহ) – Vairal News\nHome / Exception / ইরফান পাঠানের স্ত্রী অভিনেত্রীদের থেকেও সুন্দরী! (ছবিসহ)\nkhan Exception Leaveacomment 868 Views\nএকটা সময়ে জাতীয় দলের ত্রাতা ছিলেন। তার অলরাউন্ড নৈপূণ্যে একাধিক ম্যাচে জয়ও পেয়েছে ভা’রত। সেই ইরফান পাঠান এখন জাতীয় দল তো দূ’রে থাক! আইপিএলেও টিম পাচ্ছেন না। যদিও ইরফান এখন ক্রিকেট থেকে অবসর নিয়ে নিয়েছেন।\nকিন্তু এমন এক সময় ছিল যখন ভা’রতীয় দলের প্রধান বোলার ছিল ইরফান পাঠান। ইরফান পাঠানকে এই বছর আইপিএলে কমেন্টেটর -এর ভূমিকায় দেখা যাচ্ছে।ক্রিকেট’কে বি’দায় জা’নানোর পর প্রায় এক বছর প্রে’মপর্ব চালিয়ে ২০১৬ – তে বিয়ে করেন ইরফান।\nরিপোর্ট অনুযায়ী তাদের প্রথম দেখা হয় ২০১৪-তে মুম্বাইয়ে।ইরফানের স্ত্রী’ সব সময় চেহারা লুকিয়ে বোরখার আড়ালে রাখলেও, উনি একসময় মডেল ছিলেন। ইরফান সৌদি আরবের মডেল সাফা-কে বিয়ে করেন।বিয়ের আগে একজন সফল মডেল ছিলেন সাফা।\nবিয়ে হয়েছিল শুধুমাত্র ঘ’নিষ্ঠ আ’ত্মীয়দের উপ’স্থিতিতে।রফান অনেকবার তার স্ত্রী’র সাথে তোলা ছবি শেয়ার ক’রেছেন। যার জন্য সোশ্যাল মিডিয়ায় অনেক বিদ্রুপ শুনতে হয় তাকে। পাঠান ভাইদের স্ত্রী’দের ছবি এখন স্যোশাল মিডিয়ায় ভাই’রাল।\nপ্রিটি মাইক ইনস্টাগ্রামে তার আড়াই লাখ ফলোয়ারকে জানান, ‘কোনো কারসাজি নয়… আম’রা আমাদের জীবনের সেরা সময় যাপন করছি’। ওই ছয় গর্ভবতী নারী তার সন্তানের মা হবে উল্লেখ করেন। এসময় তিনি প্রত্যেকের বেবি বাম্প স্প’র্শ করে দেখার ভিডিও দিয়েছেন।\nব্রিটিশ সংবাদমাধ্যম ডেইলি মেইলের প্রতিবেদনে বলা হয়, প্রিটি মাইকের এর আগে একাধিক গার্লফ্রেন্ড ছিল। গত বছরের সেপ্টেম্বরে তিনি পাঁচজন নারীকে নিয়ে বিয়ের পোশাকে পোজ দিয়েছিলেন। ছবির নিচে তিনি লিখেন, ‘আমা’র তিনজন গার্লফ্রেন্ড এবং দুজন এক্সকে (সাবেক প্রে’মিকা) বিয়ে করা আমা’র স্বপ্ন।\nতিনি বলেন, ‘আমাদের সবার স্বপ্ন থাকে এবং আমাদের সবার কল্পনা থাকে।’ এর আগে ২০১৭ সালে তিনি একটি বিয়ের অনুষ্ঠানে কুকুর বাঁ’ধার চেইনে একটি মেয়েকে বেধে এনে তিনি সমালোচনার শিকার হন। পরে এ কারণে তিনি গ্রে’প্তারও হয়েছিলেন।\nPrevious অবশেষে সাত পাকে বাঁ’ধা পরছেন অঙ্কুশ-ঐন্দ্রিলা!


দিনের প্রশ্ন: সবার জন্য ব্যালে নাকি? - প্রবণতা - 2021\nNewতিহ্যগতভাবে, নববর্ষের প্রাক্কালে, কিংবদন্তি জিমন্যাস্ট, ব্যালে নৃত্যশিল্পী, সার্কাস নর্তকী, ট্রপিজ শিল্পী এবং অ্যাক্রোব্যাট ভিটিবি আইস প্যালেসের মঞ্চে জড়ো হবে। অনন্য স্পোর্টস শোয়ের প্রিমিয়ারের আগের দিন স্পোর্টসের জন্য! ভবিষ্যতের শহর " আমরা মারিইস্কি থিয়েটারের প্রাক্তন একাকী, শোটির অংশীদার, < সঙ্গে কথা বলতে পেরেছি। তার প্রতিবেদনে লে কর্সায়ার, গিজেল, স্লিপিং বিউটি, দ্য নিউট্র্যাকার, সোয়ান লেক, ডন কুইকসোট, সিলফাইড, লরেন্সিয়া, সামোডোরোভের নাবালিকা সোনাতাস, ন্যাচো ডোয়াটোর ব্যালেতে শীর্ষস্থানীয় ভূমিকা রয়েছে। আমাদের সাক্ষাত্কারে ওকসানা তার ক্যারিয়ারের শুরু, একটি ব্যালে নৃত্যশিল্পীর জীবনধারা সম্পর্কে এবং একটি নতুন শোতে কাজ করার তার ছাপগুলি ভাগ করে নেবে ছবি: ওকসনা বান্দারেভের ব্যক্তিগত সংরক্ষণাগার থেকে\nওকসানা বান্দারেভার সৃজনশীল পথ\n- ওকসানা, আপনার কেরিয়ারের শুরু সম্পর্কে আমাদের বলুন: আপনি কত বছর বয়সে ব্যালে পড়া শুরু করেছিলেন, এবং এটি কেমন ছিল?\n-4বছর বয়স থেকে, আমার মা আমাকে একটি ব্যালে স্কুলে পাঠাতে চেয়েছিলেন, তবে আমরা কাজাখস্তানে থাকতাম, এবং শহরে কোনও ব্যালে স্কুল ছিল না। অতএব, আমি জিমন্যাস্টিকগুলি করতে শুরু করেছিলাম, এমনকি স্পোর্টস মাস্টার হিসাবে প্রার্থীর প্রোগ্রাম সম্পূর্ণ করতে সক্ষম হয়েছি। পরে, যখন আমরা ইউক্রেনে চলে এসেছি, তখন আমার মা আমাকে নেপ্রোপেট্রোভস্ক অপেরা এবং ব্যালে থিয়েটারের কোরিওগ্রাফিক স্কুলে পাঠিয়েছিলেন। তারপরে ব্যালেটি আমার বিশেষ আগ্রহ জাগায় নি, আমার জন্য এটি একঘেয়েমি অনুশীলন ছিল - ঘণ্টার উপরে কয়েক ঘন্টা দাঁড়িয়ে ছিলাম ... তাই আমি নিজেকে জোর করে ক্লাসে যেতে বাধ্য করেছিলাম\n- কখন টার্নিং পয়েন্টটি ঘটেছে? - স্কুল বছরের শেষের দিকে যখন আমরা একটি প্রতিবেদন কনসার্টের সাথে মঞ্চে যাই তখন সবকিছু বদলে যায়। এটি চলাকালীন, আমি মঞ্চের পরিবেশের সাথে মগ্ন ছিলাম, দর্শকদের উষ্ণতা অনুভব করেছি এবং তারপরে আমি বুঝতে পারি যে আমি ব্যালে করতে চাইছি। ততক্ষণে, আমি ইতিমধ্যে পয়েন্টে নাচছিলাম - আমাদের ক্লাসের একমাত্র। আমার পক্ষে অনেক সহজ ছিল, কারণ আমার একটি আলাদা পেশী কর্সেট ছিল, কারণ আমি একজন পেশাদার জিমন্যাস্ট ছিলাম।\n- ওকসানা, কীভাবে আপনি মারিইস্কি থিয়েটারের জালে এসেছিলেন তা বলুন you ?\n- প্রথমে আমি সেন্ট পিটার্সবার্গ মিখাইলভস্কি থিয়েটারে কাজ করেছি, মস্কো স্টেট একাডেমি অফ কোরিওগ্রাফিতে (মস্কো স্টেট একাডেমি অফ কোরিওগ্রাফি) ইন্টার্নশিপ স্নাতক করার পরে। সেখানেই আমি মিখাইল গ্রিগরিভিচ মেসেরারের সাথে দেখা করেছিলাম এবং আমি স্প্যানিশ কোরিওগ্রাফার নচো দুয়াতোর সাথেও কাজ করেছি।\nএর খানিক পরে, ম্যারিনস্কি থিয়েটারে কাজ করার অফার হয়েছিল।3বছরের কাজের জন্য, আমি অভিজ্ঞতা অর্জন করেছি, উজ্জ্বল শিক্ষকদের সাথে সাক্ষাত করেছি, stageতিহাসিক মঞ্চে নেচেছি, এটি দুর্দান্ত ছিল। তারপরে আমি আমার স্থানীয় মিখাইলভস্কি থিয়েটারে ফিরে এসেছি, যেখানে আমি এখনও কাজ করি, এখানে শ্রোতা এবং মঞ্চ উভয়ই আমাকে উষ্ণ করেছে। আমি এখানে আছি\nছবি: ওকসানা বান্দারেভার ব্যক্তিগত সংরক্ষণাগার থেকে\nচিত্র ব্যালে নর্তকীর জীবন: মহড়া ও পুষ্টি নীতি\n- ব্যালে নৃত্যশিল্পীদের জীবনযাত্রা কি কোনওরকম কোনও সাধারণ ব্যক্তির জীবনধারা থেকে পৃথক হয়?\n- এএকটি ব্যালে নর্তকী 24 ঘন্টা একটি ব্যালে নর্তকী থেকে যায় - এটি সবচেয়ে গুরুত্বপূর্ণ জিনিস important আমাদের প্রায় কোনও দিন ছুটি নেই, যদি ছুটি থাকে তবে বছরে সর্বোচ্চ দুই সপ্তাহ। আমরা সাধারণত সপ্তাহে6দিন কাজ করি, সোমবার ছুটি হয়। তবে এটি ঘটে যে এটি খুব লোড হয়েছে। আমি যখন মারিইনস্কি থিয়েটারে কাজ করেছি, প্রায় প্রতিদিনই ব্যস্ত থাকত: কেউ তাদের কৌশলটি অনুশীলন করছিল, কারওর প্রাক্কালে একটি পারফরম্যান্স ছিল এবং এর মহড়া দেওয়ার প্রয়োজন ছিল। কার্যদিবসের দিনটি সাধারণত এইভাবে কাঠামোযুক্ত হয়: সকালে আমরা ক্লাসে যাই, অনুশীলন করি, তারপরে মহড়া দিই\nএকজন শিল্পীর কত মঞ্চে উপস্থিতি রয়েছে। একটি রিহার্সাল সাধারণত এক ঘন্টা স্থায়ী হয় তবে এটির আগে আপনাকে উষ্ণ করা দরকার - সবকিছু একসাথে প্রায় দুই ঘন্টা সময় নেয়। এখানে প্রতিদিন ২-৩ টি রিহার্সাল রয়েছে, অর্থাৎ গড়ে একটি কার্যদিবস6ঘন্টা অবধি থাকে, কখনও কখনও আরও বেশি, কখনও কখনও কম।\n- ব্যালারিণার জন্য কোনও নির্দিষ্ট পুষ্টি বা ডায়েটরি বিধি রয়েছে কি?\n- পারফরম্যান্সের দিন উচ্চ-ক্যালোরিযুক্ত কিছু খাওয়া নিষেধ নয়, কারণ আমরা মঞ্চে প্রচুর শক্তি এবং শক্তি ব্যয় করি। কোনও কঠোর খাদ্যাভ্যাসের নিষেধাজ্ঞাগুলি নেই: কেউ কেউ অতিরিক্ত ওজনের দিকে ঝুঁকছেন, কিছু নেই। সাধারণভাবে, ব্যালেরিনাসের ডায়েট সঠিকভাবে খাওয়া কোনও সাধারণ ব্যক্তির ডায়েটের চেয়ে খুব কমই আলাদা। আমি শেষ সময় সন্ধ্যা6টায় খেতে পছন্দ করব তবে আমার এমন জীব আছে যা আমি খালি পেটে ঘুমাতে পারি না। তাই রাতের খাবারের জন্য আমি লেবু, একটি সিদ্ধ ডিম দিয়ে শসা খেতে পারি। একটি সাধারণ প্রাতঃরাশ - কটেজ পনির বা দই - এই প্রশ্ন জিজ্ঞাসার আগে আপনাকে প্রথমে সন্তানের ক্ষমতা এবং আকাঙ্ক্ষাগুলির দিকে নজর দেওয়া উচিত। কারণ, প্রথমত, কেউ সন্তানের ইচ্ছার বিরুদ্ধে যেতে পারে না - অন্যথায় এটি তার এবং পিতামাতার জন্য যন্ত্রণা হয়ে থাকবে। দ্বিতীয়ত, আপনার বুঝতে হবে যে ব্যালে অনুশীলনের জন্য কোনও শিশুর অবশ্যই প্রাকৃতিক ঝোঁক থাকতে হবে। উদাহরণস্বরূপ, একটি শিশু হিসাবে, আমি সমস্ত সময় নাচতাম, ঘূর্ণি দিয়েছিলাম, এবং আমার বাবা-মা কীভাবে আমার শক্তি (হাসি) পরিচালনা করতে জানেন না\nপরামর্শ: "আমি আপনাকে9বছর বয়স থেকে আপনার শিশুকে ব্যালে পাঠানোর পরামর্শ দিচ্ছি, তবে তার আগে (3-4 বছর বয়সী) অবশ্যই শারীরিক ক্রিয়াকলাপ থাকতে হবে: ছন্দযুক্ত জিমন্যাস্টিকস, ফিগার স্কেটিং, যাতে পেশী কর্সেট ধরা পড়ে, এবং দেহ প্রস্তুত ছিল। "ডিভি>\n- ব্যালে স্কুলে যেতে কত দেরী হয়েছে?\n- আমি কেবলমাত্র প্রতিভাবান শিল্পী, আন্তর্জাতিক প্রতিযোগিতার বিজয়ীদের সাথে দেখা করেছি, যারা তাদের কেরিয়ার শুরু করেছিলেন। 17-18 বছর বয়সে ব্যালে। অবশ্যই এটি ইতিমধ্যে আরও বেশি কঠিন, কারণ আমার কাছে মনে হয় এই বয়সে ক্লাসিকগুলি বোঝা মুশকিল।\n- 20 বছরেরও বেশি লোকের জন্য ব্যালে তৈরি করা কি সম্ভব?\n- আপনি যদি নিজের জন্য পড়াশোনা করার পরিকল্পনা করছেন তবে কেন করবেন না। প্লাস্টিক সার্জারি করা, প্রসারিত করা - এই সমস্ত একটি যুবসমাজের শরীর বজায় রাখতে সহায়তা করে। তবে 20 বছর পরে পেশাদার ব্যালে getোকা অসম্ভব, এটি ইতিমধ্যে একটি অনন্য কেস\nФওটো: ওকসনা বান্দারেভা\nব্যক্তিগত সংগ্রহ থেকে ভবিষ্যতের শহর ”, ডিসেম্বরে কোনটি প্রিমিয়ার করবে? প্রকল্পে আপনার ভূমিকা কী?\n- এটি আমার জন্য খুব অপ্রত্যাশিত একটি প্রকল্প, তবে এই বিশালতার জিমন্যাস্টের সাথে একই শোতে অংশ নেওয়ার সুযোগটি ভাগ্যের উপহার। সাধারণভাবে, এই ছবিটি ভবিষ্যতের গল্প এবং সেখানে প্রেমও রয়েছে, লোকেরা যাই হোক না কেন। কোরিওগ্রাফার ওলেগ গ্যাবেশেভ এই আইনে প্রেমের তিনটি স্তর দেখিয়েছিলেন: সূচনা, বিকাশ এবং এক্সট্রাভ্যাগানজা (বা সমাপ্তি)। আমরা শো প্রোগ্রাম খুলব। এই প্রযোজনায় আমি পয়েন্টে একটি নৃত্য পরিবেশন করি, এটি কিছুটা মানহীন, কারণ ওলেগ আধুনিক অসাধারণ উপাদানগুলির সাথে ক্লাসিকগুলিকে আধুনিক করার চেষ্টা করেছিলেন। আমি মনে করি এটি অত্যন্ত আকর্ষণীয় হবে - পয়েন্টে আধুনিক ব্যালে ভবিষ্যতের শহর " কিংবদন্তির পার্কের রাজধানী ভিটিবি আইস প্যালেসে। আমন্ত্রণ কার্ডগুলি জিতুন ডিভি>\nপ্রস্রাব করার পর ফোটা ফোটা প্রস্রাব পড়ে প্রশ্নের উত্তরে ড. আবু বকর যাকারিয়া\nপূর্ববর্তী পোস্ট আলেকজান্দ্রা সোলাদাতোভা: খেলা আমার জন্য প্রথম আসে first\nনেক্সট পোস্ট দিনের প্রশ্ন: আপনার জীবনকে কীভাবে সংগঠিত করবেন এবং সবচেয়ে গুরুত্বপূর্ণ, কেন?\nআসুন গ্রীষ্মের বন্ধ দেখতে দিন। অ্যাডিডাস বেসমোস্কোতে মরসুমটি বন্ধ হচ্ছে\nগোর্কি পার্কের অ্যাডিডাস BASEMOSCOW ক্রীড়া এবং সৃজনশীল স্থানটি এর কাজ শেষ করছে। 16 সপ্তাহ,3টি স্তর বিভিন্ন অঞ্চলে নিবেদিত, হাজার হাজার দর্শক এব...\nসেন্ট পিটার্সবার্গে আমান্ডা সের্নি। সামাজিক নেটওয়ার্কগুলি থেকে ফিটনেস সৌন্দর্য সম্পর্কে আপনার কী জানা দরকার?\nগত কয়েক দিন ধরে, সমস্ত প্রখ্যাত ব্লগার, ক্রীড়াবিদ এবং উদ্যোক্তারা সেন্ট পিটার্সবার্গে জড়ো হয়েছেন। অক্টোবর 4-5- এ, সিএনার্জি গ্লোবাল ফোরাম 2019...\nঅ্যাডিডাস রান উচ্চ: গরম মেয়েরা পর্বতমালা জয় করেছে\nএই দিনটিতে, সমস্ত কিছুই ছিল যাতে নক্ষত্রগুলিতে আক্ষরিক রূপান্তরিত স্মার্ট স্মার্ট পাহাড়ের উপরে উঠবে না, স্মার্টটি পাহাড়ে চলে যাবে। আমি সকাল সাড়...\nঅবকাশের জন্য সংরক্ষণ করা: অতিরিক্ত ক্যালোরিগুলি মাইলগুলিতে কীভাবে রূপান্তর করা যায়?ফিটনেস\nআকারে পেতে3টি ক্রেজিট বডি বিল্ডাররা করণীয়ফিটনেস


সর্বজন গ্রহণযোগ্য নির্বাচন কমিশন গঠন করা কি সম্ভব? – Activedealbd.com\nসর্বজন গ্রহণযোগ্য নির্বাচন কমিশন গঠন করা কি সম্ভব?\nদেশে নতুন নির্বাচন কমিশন গঠনের সময় ঘনিয়ে আসছে। কেএম নূরুল হুদার নেতৃত্বাধীন বর্তমান কমিশনের মেয়াদ আগামী বছরের ১৫ ফেব্রুয়ারি শেষ হচ্ছে। আইন অনুযায়ী, তার আগেই প্রেসিডেন্ট নতুন কমিশন গঠনের প্রক্রিয়া শেষ করবেন। সংবিধানে নির্বাচন কমিশন গঠনের জন্য একটি আইন প্রণয়নের কথা বলা হলেও বর্তমান সরকার বিগত দুইটি নির্বাচন কমিশন গঠন করেছে সার্চ কমিটির মাধ্যমে। আগামী নির্বাচন কমিশন গঠনের ক্ষেত্রেও সরকার এ পদ্ধতি অবলম্বন করবে বলে ধারণা করা হচ্ছে। সাংবিধানিকভাবে নির্বাচন কমিশন স্বাধীন একটি প্রতিষ্ঠান। সংবিধানের ১১৮ অনুচ্ছেদে নির্বাচন কমিশন গঠন নিয়ে বলা হয়েছে, ‘প্রধান নির্বাচন কমিশনার এবং অনধিক চারজন নির্বাচন কমিশনারকে লইয়া বাংলাদেশের একটি নির্বাচন কমিশন থাকিবে এবং উক্ত বিষয়ে প্রণীত কোন আইনের বিধানাবলী-সাপেক্ষে রাষ্ট্রপতি প্রধান নির্বাচন কমিশনারকে ও অন্যান্য নির্বাচন কমিশনারকে নিয়োগদান করিবেন।’ দুঃখের বিষয়, স্বাধীনতার ৫০ বছরেও কোনো সরকার এ সংক্রান্ত আইন প্রণয়ন করেনি। ২০০৭ সালে ওয়ান-ইলেভেন সরকার দায়িত্ব নেয়ার পর সে সমময় এ টি এম শামসুল হুদার নেতৃত্বাধীন নির্বাচন কমিশন এ সংক্রান্ত আইনের একটি খসড়া তৈরি করেছিল। শেষ পর্যন্ত আইনটি হয়নি। এ ধরনের আইন প্রণয়নের উদ্যোগ আর নেয়া হয়নি। আইন না থাকায় প্রধানমন্ত্রীর সঙ্গে পরামর্শ করে রাষ্ট্রপতি নির্বাচন কমিশন গঠন করে থাকেন। তবে ২০১২ ও ২০১৭ সালে সর্বশেষ দুটি কমিশন গঠন করা হয়েছিল সার্চ কমিটি বা অনুসন্ধান কমিটির মাধ্যমে। এক্ষেত্রে রাষ্ট্রপতির গঠন করা সার্চ কমিটি প্রধান নির্বাচন কমিশনার ও অন্য নির্বাচন কমিশনারের নাম প্রস্তাব করা হয়। তবে এ দুটি নির্বাচন কমিশন নিয়ে বিরোধীদলসহ নাগরিক সমাজের ব্যাপক অভিযোগ রয়েছে। ধারণা করা হচ্ছে, আগামী নির্বাচন কমিশনও সরকার এ প্রক্রিয়ায় গঠন করতে পারে। তবে ইতোমধ্যে বৃহত্তম রাজনৈতিক বিরোধীদল বিএনপি সবদলের সাথে আলোচনা করে একটি গ্রহণযোগ্য নতুন নির্বাচন কমিশন গঠনের দাবী জানিয়েছে। সংসদের প্রধান বিরোধীদল জাতীয় পার্টিসহ অন্যান্য বিরোধীদলও একই কথা বলেছে। বিরোধী রাজনৈতিক দলগুলোর শীর্ষ নেতারা বলেছেন, নির্দলীয়-নিরপেক্ষ ও গ্রহণযোগ্য ব্যক্তিদের সমন্বয়ে নতুন নির্বাচন কমিশন গঠন ও পুরো নির্বাচনী ব্যবস্থার আমূল সংস্কার করতে হবে। তারা এখনই আলাপ-আলোচনার তাকিদ দিচ্ছেন। অন্যদিকে, ক্ষমতাসীন দল নির্বাচন কমিশন গঠনের ক্ষেত্রে ধীরে চলো নীতি অবলম্বন করছে। আওয়ামী লীগের সাধারণ সম্পাদক ওবায়দুল কাদের বলেছেন, নির্বাচন কমিশন গঠনের হাতে আরও সময় আছে। এত তাড়াহুড়ার কিছু নেই। সময়মতো উদ্যোগ নেয়া হবে।\nআমাদের দেশে ক্ষমতাসীন কোনো রাজনৈতিক দলের অধীনেই সর্বজন গ্রহণযোগ্য নির্বাচন কমিশন গঠিত হয়নি। যখন যে দল ক্ষমতায় থেকেছে, তখন সে দল তার পছন্দমতো এবং তার অনুকূলে কাজ করবে, এমন নির্বাচন কমিশন গঠন করেছে। এসব নির্বাচন কমিশনের বিরুদ্ধে পক্ষপাতিত্বের অভিযোগ তুলে বিরোধীদলগুলো আন্দোলন করেছে। আন্দোলন করে নির্বাচন কমিশন ভেঙ্গে দেয়ার নজিরও রয়েছে। দেখা যাচ্ছে, ক্ষমতাসীন দলের অধীনে গঠিত নির্বাচন কমিশন বরাবরই প্রশ্নবিদ্ধ হয়েছে এবং সেসব কমিশন বেশিরভাগ ক্ষেত্রে ক্ষমতাসীন দলের পক্ষে কাজ করেছে বলে অভিযোগ রয়েছে। নির্বাচন কমিশন যে সাংবিধানিকভাবে নিরঙ্কুশ ক্ষমতার অধিকারী এবং তার সিদ্ধান্ত মোতাবেকই নির্বাচন অনুষ্ঠিত হবে, এমন দৃঢ়তা ও নিরপেক্ষতা ক্ষমতাসীন দলের অধীনে গঠিত কমিশনগুলো দেখাতে পারেনি। যখন যে দল ক্ষমতায় এসেছে তখন সে দল উপনির্বাচনসহ সবধরনের স্থানীয় ও পরবর্তী জাতীয় নির্বাচনে বিজয়ী হওয়ার বিষয়টি নিশ্চিত করার লক্ষ্য নিয়েই নির্বাচন কমিশন গঠন করেছে। নির্বাচন কমিশনও ক্ষমতাসীন দলের মুখের দিকে তাকিয়ে কিংবা তার সন্তুষ্টি-অসন্তুষ্টির কথা বিবেচনা করে নির্বাচন পরিচালনা করেছে। ফলে নির্বাচন কমিশনকে বিরোধীদল ও সুশীল সমাজের পক্ষ থেকে ‘মেরুদন্ডহীন’-এর বদনাম নিতে হয়েছে। এক প্রধান নির্বাচন কমিশন তো এই বদনাম সহ্য করতে না পেরে নিজের শরীর টানটান করে দাঁড়িয়ে তার মেরুদন্ড রয়েছে বলে দেখিয়েছিলেন। এ নিয়ে সে সময় রাজনৈতিক অঙ্গণ থেকে শুরু করে সাধারণ মানুষের মধ্যে বেশ হাসি-ঠাট্টার সৃষ্টি হয়েছিল। অথচ তাদের কেউই সংবিধান প্রদত্ত স্বাধীন কর্তৃত্ব দেখাননি, দেখানোর চেষ্টাও করেননি। একটি সুষ্ঠু ও নিরপেক্ষ নির্বাচন অনুষ্ঠানের ক্ষেত্রে তারাই যে সর্বেসর্বা, এই বোধটুকুই তাদের কর্মকান্ডে প্রতিফলিত হয়নি। এর কারণ হচ্ছে, তারা সবসময়ই ক্ষমতাসীন দলের অনুগত ছিলেন। তাদেরকে নির্বাচন কমিশনে অন্তর্ভুক্ত করা হয়েছে, ক্ষমতাসীন দলের প্রতি এই কৃতজ্ঞতা প্রকাশ করতে করতেই মেয়াদ পার করেছে। দেশ ও জাতি, সর্বোপরি গণতন্ত্রকে সুসংহত করতে সুষ্ঠু ও গ্রহণযোগ্য নির্বাচন করার যে দায়িত্ব তাদের রয়েছে, তা আমলেই নেননি। সুষ্ঠু ও নিরপেক্ষ নির্বাচন করতে না পারার গ্লানির চেয়ে তাদের কাছে পদ-পদবি ও সুযোগ-সুবিধাই বড় হয়ে দেখা দিয়েছিল। শত বদনাম হওয়ার পরও কাউকে বিবেকের তাড়নায় পদত্যাগ করতে দেখা যায়নি। তবে তত্ত¡াবধায়ক সরকারের সময় যেসব নির্বাচন কমিশন গঠিত হয়েছিল, সেসব নির্বাচন কমিশন নিয়ে প্রশ্ন খুব কমই উঠেছে। তাদের অধীনে জাতীয় নির্বাচনসহ যেসব নির্বাচন অনুষ্ঠিত হয়েছিল, সেগুলো সুষ্ঠু ও গ্রহণযোগ্যতা পেয়েছিল। বর্তমান সরকারও ২০০৯ সালে ক্ষমতায় এসেছিল তত্ত্বাবধায়ক সরকারের অধীনে গঠিত নির্বাচন কমিশনের অধীনে নির্বাচনের মাধ্যমে। ২০১৪ সালের ৫ জানুয়ারির নির্বাচনের আগে সরকার তত্ত্বাবধায়ক সরকার একটি অগণতান্ত্রিক প্রক্রিয়া আখ্যায়িত করে এবং এ নিয়ে উচ্চ আদালতে তত্ত্বাবধায়ক সরকার বাতিলের আদেশকে কেন্দ্র করে দলীয় সরকারের অধীনে নির্বাচন ব্যবস্থায় ফিরে যায়। যদিও নির্বাচনের আগে ক্ষমতাসীন দল তত্ত্বাবধায়ক সরকারের রূপরেখা কী হবে, এ নিয়ে একটি কমিটি গঠন করে সব দলের কাছ থেকে প্রস্তাব দেয়ার আহবান জানিয়েছিল। এই প্রক্রিয়া চলাকালীণ এবং উচ্চ আদালতের রায় বিবেচনায় নিয়ে তা বাতিল করে দেয়া হয়। সে সময় উচ্চ আদালতের রায় পুরোপুরি সরকার পালন করেনি বলে রাজনৈতিক দল ও বিশ্লেষকরা অভিযোগ তুলেছিল। রায়ে পরবর্তী দুটি নির্বাচন তত্ত্বাবধায়ক সরকারের অধীনে হতে পারে এমন মতামত ব্যক্ত করা হয়েছিল। সরকার তা আমলে না নিয়ে দলীয় সরকারের অধীনেই নির্বাচন করার পথে হাঁটে। সরকারের পক্ষ থেকে বলা হয়েছিল, সুষ্ঠু ও গ্রহণযোগ্য নির্বাচন করার জন্য নির্বাচন কমিশনকে শক্তিশালী করা হবে এবং তারাই নির্বাচনের আয়োজন করবে। সরকারের আকার ছোট করে রুটিন কাজ করবে। সরকার সে সময় যুক্তরাষ্ট্র, যুক্তরাজ্য, ভারতের উদাহরণ টেনে ক্ষমতাসীন দলের অধীনে নির্বাচনের কথা বলে। তবে আমাদের দেশে যে দলীয় সরকারের অধীনে নির্বাচন সুষ্ঠু হয়নি এবং হবে না, এ নিয়ে তখন বিরোধীদল ও নির্বাচন বিশেষজ্ঞরা বারবার শঙ্কা প্রকাশে করেছে। পরবর্তীতে তাদের সে শঙ্কাই সত্য হয়ে দেখা দেয়। সরকার যে নির্বাচন কমিশন গঠন করে, সে এতটাই দুর্বল ও সরকার মুখাপেক্ষী ছিল যে, ৫ জানুয়ারির নির্বাচনে বিনাভোটে ১৫৩ জন নির্বাচিত হয়। এ নির্বাচন বিশ্বে নজিরবিহীন হিসেবে আখ্যায়িত হয়। একে বিনাভোটের নির্বাচনও বলা হয়। পরবর্তীতে উক্ত নির্বাচন কমিশনের অধীনে উপনির্বাচনসহ স্থানীয় নির্বাচনগুলোর প্রায় সবগুলোই প্রশ্নবিদ্ধ হয়েছে। ২০১৮ সালের জাতীয় নির্বাচন বর্তমান কমিশনের অধীনে হয়। এ নির্বাচন হয়েছে পূর্বের নির্বাচনের চেয়েও অভূতপূর্ব। নির্বাচনের আগের রাতে ব্যালট বাক্স ভর্তি করাসহ নানা অনিয়মের অভিযোগ উঠে। এ নির্বাচনকে বিরোধীদলের পক্ষ থেকে ‘রাতের আঁধারের নির্বাচন’ হিসেবে আখ্যায়িত করা হয়। পরপর দুটি জাতীয় নির্বাচন প্রশ্নবিদ্ধ হওয়ায় ভোটারদের মধ্যে ভোট দেয়ার আগ্রহে ভাটা পড়ে। কারণ, ভোট দিতে গিয়ে দেখে তাদের ভোট আগেই দেয়া হয়ে গেছে। ভোট কেন্দ্রে তাদের যাওয়ার প্রয়োজন পড়ে না। নির্বাচন বিশেষজ্ঞরা বলছেন, ২০১৪ সালের একতরফা জাতীয় সংসদ নির্বাচনের পর থেকেই ভোটের প্রতি মানুষের অনাগ্রহ তৈরি হয়েছে। ভোটের ফল নির্ধারণে ভোটারদের গুরুত্ব নেই-এমন ধারণা প্রতিষ্ঠিত হয়েছে। মানুষের মধ্যে ভোটবিমুখতা সৃষ্টি হয়েছে। নির্বাচনে নানা অনিয়ম ও জবরদখলের ঘটনায় নির্বাচনী ব্যবস্থা ভেঙ্গে পড়েছে। তারা বলছেন, নির্বাচন কমিশনের মেরুদন্ড সোজা করে দাঁড়াতে না পারা এবং ক্ষমতাসীন দলের আজ্ঞাবহ হওয়ার কারণে এ ধরনের বিতর্কিত নির্বাচন হয়েছে। নির্বাচন কমিশন কখনোই দৃঢ়তা দেখাতে পারেনি। বরং তাদের সামনে রেখে দুটি জাতীয় নির্বাচন করে আইনশৃঙ্খলা বাহিনী ও প্রশাসনের আমলারা করে দিয়েছে বলে অভিযোগ রয়েছে।\nগণতন্ত্রকে সুসংহত করতে দলীয় সরকারের অধীনে নির্বাচন অনুষ্ঠানের যে কথা ক্ষমতাসীন দল বলেছিল, সে পরীক্ষায় যে উত্তীর্ণ হতে পারেনি, তা সাধারণ মানুষ বুঝতে পারছে। এ ধারণা আরও প্রতিষ্ঠিত হয়েছে, দলীয় সরকারের অধীনে আমাদের দেশে কখনো সুষ্ঠু ও গ্রহণযোগ্য নির্বাচন হয়নি এবং হচ্ছে না। ক্ষমতাসীন দল উন্নত দেশে ক্ষমতাসীন দলের অধীনে নির্বাচন অনুষ্ঠানের যে যুক্ত দেখিয়েছিল, সে অনুসারে নির্বাচন এবং নির্বাচন কমিশনকে শক্তিশালী ও নিরপেক্ষভাবে গঠন করতে পারেনি। উন্নত বিশ্বে ক্ষমতায় থেকে পরাজিত হওয়ার নজির রয়েছে এবং পরাজয় মেনে নিয়ে প্রতিপক্ষ বিজয়ী দলকে অভিনন্দন জানিয়ে বিদায় নিয়েছে। যুক্তরাষ্ট্রের ইতিহাসে গোয়ার প্রেসিডেন্ট হিসেবে পরিচিত ডোনাল্ড ট্রাম্প শুরুতে পরাজয় মেনে নিতে না চাইলেও শেষ পর্যন্ত গণতান্ত্রিক ধারার কাছে হার মেনে বিদায় নিয়েছেন। যুক্তরাজ্যেও পরাজয় মেনে ক্ষমতাসীন দলকে বিদায় নিতে হয়েছে। এমনকি পার্শ্ববর্তী ভারতেও ক্ষমতাসীন দলকে পরাজয় মেনে বিদায় নিতে হয়। পশ্চিমবঙ্গের বিধানসভার নির্বাচনে মুখ্যমন্ত্রী মমতা ব্যানার্জি ক্ষমতায় থেকেও পরাজিত হয়েছেন। আগামী ৩০ সেপ্টেম্বর অনুষ্ঠিতব্য উপনির্বাচনে তাকে জিতে আসতে হবে। দেখা যাচ্ছে, ক্ষমতায় থেকে মমতার দল জিতলেও তিনি পরাজিত হয়েছেন। এমনকি কেন্দ্রে বিজেপি সরকার থাকলেও পশ্চিমবঙ্গে বিজেপি পরাজয় বরণ করেছে। তাদের গণতান্ত্রিক ব্যবস্থা এবং নির্বাচন কমিশন এতটাই শক্তিশালী ও নিরপেক্ষ যে, এ নিয়ে প্রশ্ন তোলার সুযোগ নেই। এর বিপরীত চিত্র আমাদের দেশে। মূল কথা হচ্ছে, কোনো দেশের শাসন ব্যবস্থা কি হবে তা ঠিক করে এবং সেই ব্যবস্থার প্রতি রাজনৈতিক দলগুলোকে শতভাগ আস্থাশীল হয়ে তা প্রতিষ্ঠা করতে হয়। আমাদের দেশে গণতান্ত্রিক শাসন ব্যবস্থায় দেশ পরিচালনা করার কথা বলা হলেও ক্ষমতাসীন কিংবা বিরোধীদলগুলো তা কতটা ধারণ করে, তা নিয়ে প্রশ্ন রয়েছে। তারা বিরোধীদলে থাকলে গণতন্ত্রের কথা বলে, ক্ষমতায় গেলে গণতন্ত্রের মোড়কে নিজেদের মতো করে সরকার পরিচালনা করে। ক্ষমতাসীন দল ক্ষমতায় থাকতে যেকোনো উপায়ে নির্বাচন জেতার মানসিকতা ধারণ করে। এ প্রবণতা এখন প্রবল হয়ে উঠেছে। ফলে গণতান্ত্রিক শাসন ব্যবস্থার বিশ্ব সূচকে আমাদের দেশ হাইব্রিড গণতন্ত্রের তালিকায় ঠাঁই পেয়েছে। কর্তৃত্ববাদী শাসন ব্যবস্থা চলছে বলেও অভিযোগ উঠেছে। এ প্রেক্ষাপটে, আগামী জাতীয় নির্বাচন কিভাবে হবে কিংবা গত দুইটি নির্বাচনের মতো প্রশ্নবিদ্ধ হবে কিনা, এ প্রশ্ন উঠেছে। তবে রাজনৈতিক পর্যবেক্ষকরা মনে করছেন, বর্তমানে দেশের রাজনৈতিক যে পরিস্থিতি এবং বিরোধীদলগুলো যে নাজুক অবস্থায় রয়েছে, তাতে আগামী নির্বাচন ক্ষমতাসীন দলের অনুকূলে একতরফা হলেও অবাক হওয়ার কিছু থাকবে না। নির্বাচন কিভাবে করতে হবে এবং ক্ষমতায় কিভাবে টিকে থাকতে হবে, তা ক্ষমতাসীন দল ভালোভাবেই রপ্ত করে ফেলেছে। জনগণকে তার শাসন ব্যবস্থার মধ্যে অভ্যস্ত করে তুলেছে। তাছাড়া, ক্ষমতাসীন দলের সামনে জনগণের সামনে তুলে ধরার মতো অনেক কিছু রয়েছে। পদ্মাসেতু, মেট্রোরেল, বঙ্গবন্ধু টানেল, এলিভেটেড এক্সপ্রেস ওয়ে, একশ’ অর্থনৈতিক অঞ্চল, পায়রা বন্দর, উন্নয়নশীল দেশে পরিণত হওয়াসহ আরও অনেক কিছু জনগণের সামনে তুলে ধরতে পারবে। সাধারণ মানুষের অর্থনৈতিক অবস্থা যতই মন্দ হোক না কেন কিংবা তারা যতই দরিদ্র হোক না কেন, ক্ষমতাসীন দল উন্নয়নের একটা জাঁকজমক মানুষের কাছে তুলে ধরতে পারবে। এর বিপরীতে জনগণের সামনে বিরোধীদলগুলো কি তুলে ধরবে? তাদের অর্থনৈতিক-রাজনৈতিক কর্মসূচি কি? ক্ষমতায় গেলে জনগণের জীবনমান উন্নয়নে কি করবে, তার সুনির্দিষ্ট কোনো এজেন্ডা এখন পর্যন্ত তুলে ধরতে দেখা যাচ্ছে না। কেবল গণতন্ত্র প্রতিষ্ঠা ও সুষ্ঠু নির্বাচনের দাবীর কথা বলছে। এগুলোর প্রয়োজন রয়েছে, তবে এ দাবী তারা কতটা আদায় করতে পারবে, তা নিয়ে সাধারণ মানুষের মধ্যে সন্দেহ রয়েছে। বিগত এক দশকের বেশি সময় ধরে তারা এ দাবীতে আন্দোলন করেও সফল হতে পারেনি। আগামীতে যে পারবে তা নিয়ে সাধারণ মানুষের মধ্যে সংশয় রয়েছে। এখন তারা একটি নিরপেক্ষ নির্বাচন কমিশন গঠনের দাবি নিয়ে এগুচ্ছে। তবে তাদের এ দাবি সরকার কতটা পূরণ করবে এটাও মানুষ জানে।\nআগামী নির্বাচন কমিশনও যে সার্চ কমিটির মাধ্যমে সরকার গঠন করবে, তা এক রকম নিশ্চিত করেই বলা যায়। এ নিয়ে সরকার বিরোধীদলগুলোর সাথেও আলাপ-আলোচনা করবে, প্রধান নির্বাচন কমিশনারসহ অন্য নির্বাচন কমিশনারদের নাম প্রস্তাবেরও আহবানও হয়তো জানাবে। এভাবে দিন শেষে দেখা যাবে, সরকার তার মতো করেই কমিশন গঠন করবে এবং নতুন কমিশনের অধীনেই আগামী নির্বাচন হবে। সরকার কোনোভাবেই চাইবে না, তার কথার বাইরে কাজ করবে, এমন নির্বাচন কমিশন গঠিত হোক। সার্চ কমিটির মাধ্যমে এমন ব্যক্তিদেরই খুঁজে বের করা হবে, যারা সরকারের আকার-ইঙ্গিতের দিকেই তাকিয়ে থাকবে। তারা সাংবিধান প্রদত্ত স্বাধীনভাবে কাজ করার দায়িত্ব পালনের চেয়ে সরকারের প্রতি কৃতজ্ঞতা প্রকাশকে গুরুত্ব দিয়েই কাজ করবে। অন্যদিকে, সার্চ কমিটির মাধ্যমে যতই নিরপেক্ষ নির্বাচন কমিশন গঠন করা হোক না কেন, সরকার যদি সহযোগিতা না করে, তবে তার পক্ষে স্বাধীনভাবে কাজ করা সম্ভব নয়। কারণ, সরকার এমনভাবে প্রশাসন যন্ত্র সাজিয়ে রেখেছে যে, সরকারের বিপক্ষে যায়, নির্বাচন কমিশনের এমন কোনো আদেশ-নির্দেশ তারা পালন করবে না। এমন পরিস্থিতিতে বিরোধীদলগুলো তাদের দাবী মোতাবেক একটি সুষ্ঠু ও গ্রহণযোগ্য নির্বাচন অনুষ্ঠানের লক্ষ্যে কি পদক্ষেপ নেয়, তাই এখন দেখার বিষয়।


করোনা নিয়ে আগামী ৫ দিন কেন গুরুত্বপূর্ণ! কোন 'সত্যি' উঠে আসার আশঙ্কা | Covid 19 update, Why India may be in the third stage of the coronavirus pandemic - Bengali Oneindia\n9 min ago জন বার্লাকে নিয়ে ফাঁপরে বিজেপি, সাংসদের বিরুদ্ধে এফআইআর দায়ের করল তৃণমূল\n25 min ago শ্রীময়ীকে ছোটবেলা থেকে চিনি, বান্ধবীর পাশে দাঁড়িয়ে পাল্টা স্ত্রীর বিরুদ্ধে অভিযোগ উত্তরপাড়ার তৃণমূল বিধায়কের\n28 min ago মুকুলের হাত ধরেই বঙ্গ বিজেপিতে বড়সড় ভাঙন, তৃণমূলে যোগ জেলা সভাপতি সহ বহু নেতা\n30 min ago রাম মন্দির ট্রাস্ট জমি কেলেঙ্কারি, পোস্ট ফেসবুকে, অভিযোগ দায়ের সাংবাদিকের বিরুদ্ধে\n| Published: March 29 2020, 10:13 [IST]\nকয়েকদিন আগেই কেন্দ্রীয় স্বাস্থ্যমন্ত্রক জানিয়ে দিয়েছে যে ভারতে কমিউনিটি ট্রান্সমিশন ছড়ানোর পক্ষে কোনও পোক্ত প্রমাণ মেলেনি। তবে আশঙ্কার মেঘ ক্রমাগত চড়ছে। নিশ্চিতভাবে দেশের প্রশাসন কমিউনিটি ট্রান্সমিশন নিয়ে সেভাবে মুখ না খুললেও করোনার স্টেজ থ্রি নিয়ে একাধিক তথ্য উঠে আসছে।\nচিকিৎসকরা কী বলছেন?\nএক সাম্প্রতিক সাক্ষাৎকারে ভারতে করোনার স্টেজ থ্রি নিয়ে বক্তব্য রেখেছেন বিশেষজ্ঞ ও বিশিষ্ট চিকিৎসক গিরিধর জ্ঞানী। তিনি বলেন, দেশ আদৌ কমিউনিটি ট্রান্সমিশনের দিকে যাচ্ছে কী না, তা পরিষ্কার হয়ে যাবে খুব শিগগিরিই। উল্লেখ্য, যে চিকিৎসকদের দল প্রধানমন্ত্রীর সঙ্গে বৈঠকে বসেছিল চিকিৎসক গিরিধর সেই প্রতিনিধি দলে ছিলেন।\nআগামী ৫ দিন কেন গুরুত্বপূর্ণ?\nচিকিৎসক গিরিধর বলছেন, আগামী ৫ থেকে ১০ দিন দেশে খুবই গুরুত্বপূর্ণ পরিস্থিতি আসতে পারে। কারণ এই সময়ই বোঝা যাবে যে, যাঁদের মধ্যে করোনার হালকা লক্ষণ রয়েছে তাঁরা আদৌ করোনায় আক্রান্ত কী না! আর তা থেকেই এই ভাইরাসের প্রকোপকে ভারতে নিয়ন্ত্রণে রাখা যাবে।\nকমিউনিটি ট্রান্সমিশন নিয়ে প্রস্তুত ভারত\nকমিউনিটি ট্রান্সমিশন নিয়ে আপাতত প্রস্তুত ভারত । কীভাবে এই ট্রান্সমিশনের প্রকোপ রোখা যায় তার চেষ্টায় রয়েছে দেশ। রোগ মাকবিলায় প্রস্তুত ইন্ডিয়ান মেডিক্যাল কাউন্সিল থেকে স্বাস্থ্যমন্ত্রক।\nদিল্লি ও ওড়িশার আশঙ্কা\nদিল্লি ও ওড়িশা ক্রমাগত আশঙ্কা প্রকাশ করছে যে ভারতে সম্ভবত করোনার স্টেজ ৩ প্রবেশ করেছে। অর্থাৎ কমিউনিটি ট্রান্সমিশন। যার জেরে একজন কোভিড ১৯ আক্রান্ত মানুষের দেহ থেকে অন্য মানুষের দেহে ছড়িয়ে যায় এই সংক্রমণ।\ncoronavirus bihar india health করোনা ভাইরাস স্বাস্থ্য ভারত\nCovid 19 update, Why India may be in the third stage of the coronavirus pandemic\nStory first published: Sunday, March 29, 2020, 10:13 [IST]


Home » খবরাখবর » বিদেশ » আকাশপথে একাই ভুবন চষে বেড়ানো তরুণী বাড়ি ফিরে আগে ডালভাত খেতে চান\nআকাশপথে একাই ভুবন চষে বেড়ানো তরুণী বাড়ি ফিরে আগে ডালভাত খেতে চান\n২৩ বছরের মেয়েটা আকাশ ছুঁয়ে ঘুরে বেরিয়েছে বিশ্ব। কার্যত একা, একটা ছোট্ট বিমানে চড়েই অসাধ্য সাধন করেছেন আরোহী পণ্ডিত। গর্বিত করেছেন দেশকে। অনুপ্রেরণা হয়ে দাঁড়িয়েছেন সারা বিশ্বের নারীদের।\nসব মিলিয়ে গত ১০ মাসে ১২০ ঘণ্টা বিমান চালিয়েছেন মুম্বইয়ের এই তরুণী। পেরিয়েছেন ১৮টি দেশ ও ৩৭ হাজার কিমি পথ। তরুণীর এহেন কীর্তিতে তৈরি হয়েছে নয়া ইতিহাস। গত সোমবার সকাল ৬টা ২৯ মিনিটে প্রথম ভারতীয় মহিলা, সম্ভবত বিশ্বের প্রথম মহিলা হিসেবেই অতলান্তিক মহাসাগর পেরিয়ে সে এসে পৌঁছেছে কানাডার ইকালুইত বিমানবন্দরে।\nপরিবেশ-বান্ধব, অত্যন্ত হালকা সাইনাস ৯১২ মডেলের ওই স্পোর্টস এয়ারক্র্যাফট একা একাই চালিয়ে সমুদ্রের উপর দিয়ে উড়েছেন আরোহী। বিমানটি সিঙ্গল ইঞ্জিন ও টু সিটার। নাম ‘মাহি’। অত্যাধুনিক সুযোগসুবিধাযুক্ত এই বিমানে রয়েছে বিশেষ স্যাটেলাইট ট্র্যাকার্স।\nছোটবেলা থেকেই আরোহীর স্বপ্ন ছিল আকাশো ওড়ার। বম্বে ফ্লাইং ক্লাবে পেশাদার বিমান চালকের লাইসেন্স পাওয়ার সময়ই আরোহী ও তাঁর বন্ধু কেইথাইর মিসকুইত্তার আলাপ। শেষ পর্যন্ত আট জন আবেদনকারীর মধ্যে থেকে নির্বাচিত হন দুই বন্ধু। সার্বিয়ায় চলে প্রশিক্ষণ। তারপর ২০১৮-র ৩০ জুলাই আরোহী ও তাঁর বন্ধু মিসকুইত্তা যাত্রা শুরু করেন একসঙ্গে।\nপাতিয়ালা থেকে যাত্রা শুরু করে পঞ্জাব, রাজস্থান হয়ে পাকিস্তানে প্রবেশ করে ক্রমে ইরান, তুর্কি, সার্বিয়া, জার্মানি, ফ্রান্স, ব্রিটেন ইত্যাদি পেরিয়ে তাঁরা হাজির হন আইসল্যান্ডে। সেটাই তাঁদের অভিযানের প্রথম ধাপ। পরের ধাপে অবশ্য একাই নির্বাচিত হন আরোহী। কারণ, একার বেশি বিমানে চড়া সম্ভব ছিল না। অক্সিজেন সিস্টেম, লাইফ জ্যাকেট ইত্যাদি রাখার পরে তার বেশি আর জায়গা ছিল না বিমানে।\nএরপর একা একাই উড়ে চলা। নীচে ঘন নীল সমুদ্র। মাথার উপরে স্বচ্ছ নীল আকাশ। আর তার মাঝে একটা ছোট্ট বিমানে চড়ে পেরিয়ে যাওয়া দীর্ঘ পথ। স্কটল্যান্ড থেকে কানাডা। মাঝে কয়েক জায়গায় ছোট্ট বিরতি। অসামান্য কীর্তি গড়ে আরোহী এক সর্বভারতীয়সংবাদমাধ্যমকে জানিয়েছেন, ‘‘আমি অত্যন্ত সম্মানিত বোধ করছি যে দেশের জন্য ও সমস্ত নারীদের জন্য আমি এটা করতে পেরেছি।’’ মাঝের বিরতিগুলোতে নিজের আইফোনও ম্যাকবুকে সিনেমা ও ডকুমেন্টরি দেখে সময় কাটিয়েছেন।\nঅবশেষে দেশে ফেরা। কী ইচ্ছে করছে এখন? ‘‘বাড়ি গিয়ে প্রথমেই হলুদ ডাল ও ভাত খেতে চাই।’’ জানাচ্ছেন আরোহী।\nPrevPreviousঅবিশ্বাস্য ! ন্যাপি পরে একাই সুইমিং পুল মাতাচ্ছে এক বছরের জলকন্যা\nNextফণীবিধ্বস্তদের কাছে একটি বাসই এখন জীবনসুধাNext


আপনার ফেসবুক পৃষ্ঠার নাম কীভাবে পরিবর্তন করবেন\nআপনার ব্র্যান্ড, ব্যবসা, ব্লগ বা প্রকল্পটি লক্ষ্য করার জন্য একটি ফেসবুক পৃষ্ঠা হ'ল এক দুর্দান্ত উপায়। তবে, একটি সেট আপ করার পরে, আপনি সময়ের সাথে সাথে এর নামটি পরিবর্তন করার বিষয়ে ভাবতে পারেন।\nএটা কি সম্ভব? উত্তরটি হল হ্যাঁ. আপনার ফেসবুক পৃষ্ঠার নাম কীভাবে পরিবর্তন করা যায় সে সম্পর্কে আমরা এখানে এক নজরে …\nআপনি যদি ইতিমধ্যে একটি ফেসবুক পৃষ্ঠা তৈরি করে থাকেন এবং আপনার নাম পরিবর্তন করতে হবে তবে এটি তুলনামূলক সহজ। আপনার পৃষ্ঠাটি অ-বাণিজ্যিক বা অফিসিয়াল ফেসবুক বিজনেস পৃষ্ঠা যাই হোক না কেন পদক্ষেপগুলি একই।\nতবে, আমরা ফেসবুকের ব্রাউজার সংস্করণ দিয়ে এটি করার পরামর্শ দিই, যেহেতু মোবাইল অ্যাপ্লিকেশনটিতে প্রক্রিয়াটি সর্বদা নির্ভরযোগ্য নয়।\nএটি উল্লেখ করাও গুরুত্বপূর্ণ যে আপনি কোনও পৃষ্ঠার নাম সম্পাদনা বা পরিবর্তন করতে পারার আগে আপনার কোনও প্রশাসকের প্রয়োজন।\n1. আপনার ফেসবুক পৃষ্ঠা খুলুন\nআপনার ফেসবুক পৃষ্ঠাটি সনাক্ত করতে, আপনার ফেসবুক অ্যাকাউন্টে লগ ইন করুন এবং সাইডবারের পৃষ্ঠাগুলিতে ক্লিক করুন।\nআপনার পৃষ্ঠাগুলি মেনুটি লোড করতে আপনি পর্দার শীর্ষে পতাকা আইকনে ক্লিক করতে পারেন।\nএখানে, আপনি পরিচালনা করেন এমন পৃষ্ঠাগুলির একটি তালিকা দেখতে পাবেন। আপনি একবার আপনার ফেসবুক পৃষ্ঠাটি সনাক্ত করার পরে এটি নির্বাচন করুন।\n২. আপনার ফেসবুক পৃষ্ঠার নাম সম্পাদনা করুন\nএরপরে, বামে পৃষ্ঠাটি পরিচালনা করুন সাইডবারে, পৃষ্ঠা তথ্য সম্পাদনা বিকল্পটি নির্বাচন করুন ।\nএই মেনুতে, নাম ক্ষেত্রটি ক্লিক করুন এবং আপনার নতুন ফেসবুক পৃষ্ঠার নাম টাইপ করুন।\n3. নতুন ফেসবুক পৃষ্ঠার নাম পরিবর্তন প্রয়োগ করুন\nএকবার আপনি নতুন নামটি টাইপ করলেন, ক্ষেত্রের বাইরে যে কোনও ফাঁকা জায়গায় ক্লিক করুন, এবং পৃষ্ঠার নাম নিশ্চিতকরণের জন্য একটি নিশ্চিতকরণ মেনু পপ আপ হবে।\nঅনুরোধ পরিবর্তন বাটন ক্লিক করুন নিশ্চিত করতে। তারপরে আপনাকে ফেসবুকের অনুমোদনের জন্য অপেক্ষা করতে হবে।\nফেসবুকের নীতি অনুসারে, একবার আপনি নিজের পৃষ্ঠার নাম পরিবর্তন করলে, আপনি আর সাত দিন ধরে এটি আর পরিবর্তন করতে পারবেন না।\nনাম পরিবর্তনের অনুমোদনে তিন দিন সময় লাগতে পারে। সুতরাং, আপনার অনুরোধটির নিশ্চয়তার জন্য ধৈর্য ধরে অপেক্ষা করুন।\nআপনার ফেসবুক পৃষ্ঠা ব্যবহারকারীর নাম কীভাবে পরিবর্তন করবেন\nআপনার পৃষ্ঠার নাম অনুরোধ অনুমোদিত হওয়ার পরে, আপনার নিজের পৃষ্ঠা ব্যবহারকারীর নাম পরিবর্তন করাও বিবেচনা করা উচিত। এটি করার সময় আপনার পৃষ্ঠার নাম পরিবর্তন করার কোনও মানদণ্ড নয়, এটি আপনার পৃষ্ঠার পরিচয়টিকে সামঞ্জস্য করে।\nআপনার পৃষ্ঠার ব্যবহারকারীর নামটি পরিবর্তন করতে, একটি অনন্য ব্যবহারকারীর নাম টাইপ করুন যা ব্যবহারকারীর নাম ক্ষেত্রে আপনার পৃষ্ঠার নাম প্রতিফলিত করে (সরাসরি নাম ক্ষেত্রের নীচে)। তারপরে ওয়েব অ্যাপের যে কোনও ফাঁকা জায়গায় ক্লিক করুন এবং ফেসবুকের জন্য এই নতুন পরিবর্তনটি প্রয়োগ করার জন্য অপেক্ষা করুন।\nএকটি ফেসবুক পৃষ্ঠার ব্যবহারকারীর পরিবর্তনটি কোনও মুলতুবি অনুমোদনের মধ্য দিয়ে যায় না।\nএখন আপনি কীভাবে ফেসবুকে আপনার পৃষ্ঠার নাম এবং ব্যবহারকারীর নামটি পরিবর্তন করতে জানেন তা আপনার পক্ষে ফেসবুককে আরও মজাদার করার জন্য আমাদের ফেসবুক হ্যাক গাইড সম্পর্কেও জানতে পারেন।\nপৃষ্ঠার নাম পরিবর্তন অনুরোধ প্রত্যাখ্যান? এই মানদণ্ডগুলি ডাবল-চেক করুন\nযদি আপনার ফেসবুক পৃষ্ঠার নাম পরিবর্তন করার অনুরোধটি প্রত্যাখ্যান করা হয় তবে তা সাধারণত ফেসবুকের নীতি সম্পর্কিত কারণে হয়।\nএটি প্রতিরোধের জন্য, নিশ্চিত হয়ে নিন যে পৃষ্ঠার নাম পরিবর্তনটি পুনরায় চেষ্টা করার আগে আপনি নীচের যে কোনও মানদণ্ড লঙ্ঘন করেননি তা দেখতে ডাবল-চেক করে নিন।\nএকটি অনন্য নাম ব্যবহার করুন যা আপনার পৃষ্ঠাটি মূলত যা বোঝায় তার উদ্দেশ্য পরিবর্তন করে না।\nকোনও সংস্থা বা স্বতন্ত্র ব্যক্তির কাছে আপত্তিজনক বা অবমাননাকর নাম ব্যবহার করবেন না।\nগ্রহণযোগ্য স্টাইলাইজেশন ব্যবহার করুন এবং মিশ্র অক্ষরগুলি এড়ান।\nজেনেরিক শব্দের ব্যবহার এড়িয়ে চলুন। পরিবর্তে, জেনেরিক শব্দের সাথে বর্ণনামূলক শব্দ মিশ্রিত করুন।\nআপনি যদি আপনার ব্লগ, ব্যবসা, বা সংগঠনটিকে পুনরায় ব্র্যান্ডিং করছেন তবে ফেসবুকের এমন প্রমাণের প্রয়োজন হতে পারে যা আপনি নিজের পৃষ্ঠা অনুসারীদের জানিয়েছিলেন informed উদাহরণস্বরূপ, আপনি আপনার পৃষ্ঠায় পোস্ট করতে পারেন যে আপনি আপনার ব্র্যান্ডের নাম পরিবর্তন করেছেন এবং নতুন পরিবর্তনটি ঘোষণা করেছেন।\nসম্পর্কিত: আপনার সামাজিক মিডিয়া অ্যাকাউন্টগুলি কীভাবে ব্র্যান্ড করবেন\nপৃষ্ঠার নামের নির্দেশিকা সম্পর্কে আরও সন্ধান করতে, ফেসবুক সহায়তা কেন্দ্রে যান ।\nলোকেরা যদি আপনার পৃষ্ঠাটির পুরানো নাম অনুসারে অনুসন্ধান করে তবে কী ঘটে?\nআপনার যদি ইতিমধ্যে একটি প্রতিষ্ঠিত অনুসরণ থাকে তবে আপনি তাদের অনুসন্ধান করতে চাইলে তারা আপনার ফেসবুক পৃষ্ঠাটি দেখতে অবিরত রাখতে চান।\nআপনার ফেসবুক পৃষ্ঠার নামটির সফল পরিবর্তনের পরে, লোকেরা যখন পুরানো নাম দ্বারা এটি অনুসন্ধান করার চেষ্টা করে, সেই পুরানো নামটি এখনও অনুসন্ধানের ফলাফলগুলিতে উপস্থিত হয়। কিন্তু লোকেরা যখন আপনার পৃষ্ঠাতে যান, নতুন পৃষ্ঠার নামটি প্রতিবিম্বিত হবে।\nঅবশেষে, পর্যাপ্ত সময় পার হয়ে গেলে ফেসবুক পুরানো নামের অনুসন্ধানের ফলাফলগুলিতে নতুন নামটি প্রতিফলিত করতে পারে।\nঅতএব, আপনার ফেসবুক পৃষ্ঠার নাম পরিবর্তন করা বর্তমান অনুগামীদের জন্য এর অনুসন্ধানযোগ্যতাকে প্রভাবিত করে না।\nআপনার ফেসবুক পৃষ্ঠার নাম পরিবর্তন করা কি স্মার্ট?\nআপনার ফেসবুক পৃষ্ঠাটি আপনার অনলাইন উপস্থিতির অংশ এবং এর বৃদ্ধি আপনার ব্যবসায় বা ব্র্যান্ডকেও প্রভাবিত করে।\nসুতরাং, যদি আপনি বুঝতে পারেন যে ফেসবুকে আপনার পৃষ্ঠার নাম পরিবর্তন করা আপনার লক্ষ্যগুলিতে সহায়তা করতে পারে, তবে এটি গ্রহণ করার পক্ষে ঝুঁকিপূর্ণ। সর্বোপরি, এটি এখনও পুরানো নামের অনুসন্ধান ফলাফলগুলিতে প্রদর্শিত হবে।


মঙ্গলবার, 29 ডিসেম্বর 2015 19:01\nএখন থেকে ১৩৫৪ বছর আগে ৮৩ হিজরির ১৭ ই রবিউল আউয়াল মদীনায় জন্ম গ্রহণ করেন বিশ্বনবী (সা.)'র পবিত্র আহলে বাইতের অন্যতম সদস্য হযরত ইমাম জাফর আস সাদিক (আ.)।\nতাই এ উপলক্ষে সবাইকে জানাচ্ছি মুবারকবাদ। আর বিশেষভাবে এই মহান ইমামের প্রতি এবং বিশ্বনবী হযরত মুহাম্মাদ (সা)'র শানে পেশ করছি অসংখ্য দরুদ ও সালাম।\nবিশ্বনবী (সা.)'র ষষ্ঠ নিষ্পাপ উত্তরসূরি এবং জ্ঞানের সব শাখায় অলৌকিক দক্ষতার অধিকারী এই মহান ইমামের হাজার হাজার উচ্চ-শিক্ষিত ছাত্রের মধ্যে অনেক উচ্চ পর্যায়ের বিশেষজ্ঞ ও খ্যাতনামা বিজ্ঞানীও ছিলেন। রসায়ন বিজ্ঞানের জনক জাবির ইবনে হাইয়ান ছিলেন তাঁর ছাত্র।\nদুই সুন্নি মাজহাবের প্রধান ইমাম আবু হানিফা ও ইমাম মালিক ছিলেন এই নিষ্পাপ ইমামের প্রত্যক্ষ ছাত্র। আর সুন্নি মাজহাবের অন্য দুই ইমাম ছিলেন ইমাম জাফর সাদিকের ছাত্রের ছাত্র তথা পরোক্ষ ছাত্র।\nনিজের শিক্ষক তথা এই মহান ইমামের প্রতি কৃতজ্ঞতা জানাতে গিয়ে ইমাম আবু হানিফা বলেছেন, 'যদি (জাফর ইবনে মুহাম্মাদের সান্নিধ্যের) ঐ দু’বছর না থাকত তবে নোমান (আবু হানিফা) ধ্বংস হয়ে যেত। মানুষের মধ্যে (মত) পার্থক্যের বিষয়গুলো সম্পর্কে তিনি সর্বাধিক জ্ঞান রাখেন। ' তিনি আরও বলেছেন, আমি জাফর ইবনে মুহাম্মাদ থেকে জ্ঞানী কোন ব্যক্তিকে দেখিনি।\nমালিকি মাজহাবের প্রধান ইমাম মালিক ইবনে আনাস তার শিক্ষক ইমাম জাফর আস সাদিক (আ.) সম্পর্কে বলেছেন, ‘এক সময় আমি জাফর ইবনে মুহাম্মাদের কাছে যাওয়া-আসা করতাম। যখনই আমি তার সাক্ষাতে যেতাম তখন আমি তাকে এ তিন অবস্থার যে কোন এক অবস্থায় পেতাম- হয় তিনি নামাজ পড়ছেন অথবা রোজা রেখেছেন অথবা কোরআন তিলাওয়াত (পাঠ) করছেন। জ্ঞান, ইবাদত ও তাকওয়ার ক্ষেত্রে জাফর ইবনে মুহাম্মাদ হতে শ্রেষ্ঠ কোন ব্যক্তিকে কোন চোখই দেখেনি, কোন কানই শোনেনি এবং কোন মানুষই কল্পনা করেনি।’\nপ্রখ্যাত সুন্নি মনীষী ইবনে হাজার আসকালানি এই মহান ইমাম সম্পর্কে বলেছেন, ‘তিনি জিকর, নামাজ, ইবাদাত ও তাহাজ্জুদে এতটা কঠোরভাবে মশগুল থাকতেন যে, যদি এক্ষেত্রে আকাশমণ্ডলীও তাঁর সঙ্গে প্রতিযোগিতায় লিপ্ত হত তবে তার স্থানচ্যুতি (ধৈর্যচ্যুতি) ঘটতো।’\nসাইয়্যেদ মির আলী হিন্দি এই মহান ইমাম সম্পর্কে (তারিখুল আরাব বইয়ের ১৭৯ পৃষ্ঠা) বলেছেন, 'তিনি দিগন্ত প্রসারী চিন্তাশক্তি ও দূর-দৃষ্টির অধিকারী ছিলেন। তিনি তাঁর যুগে প্রচলিত জ্ঞানসমূহের সকল শাখায় পূর্ণ জ্ঞান রাখতেন। প্রকৃতপক্ষে তিনি প্রথম ব্যক্তি হিসাবে প্রসিদ্ধ অর্থে ইসলামে দর্শন শিক্ষার গোড়া পত্তন করেন। যারা ইসলামে ফিকাহশাস্ত্রের বিভিন্ন মাজহাবের প্রতিষ্ঠাতা হিসাবে আবির্ভূত হয়েছেন কেবল তারাই তাঁর কাছে শিক্ষা গ্রহণ করেননি বরং দর্শন শিক্ষার্থী ও দার্শনিকরাও ইসলামী বিশ্বের দূর দূরান্ত থেকে তাঁর ক্লাসে উপস্থিত হতেন।’\nইমাম জাফর আস সাদিকের ক্লাসে দুই থেকে চার হাজার ছাত্র উপস্থিত হতেন। প্রখ্যাত সুন্নি ইমামরাসহ চার হাজার ব্যক্তি তাঁর থেকে হাদিস বর্ণনা করেছেন।\nপ্রখ্যাত সুফি সাধক ফরিদউদ্দিন আত্তার নিশাবুরি (র.) তাঁর 'তাজকিরাতুল আওলিয়া' শীর্ষক বইয়ে আওলিয়ার তালিকায় শীর্ষ তথা প্রথম স্থানে রেখেছেন ইমাম জাফর আস সাদিক (আ.)-কে।\nইসলামের সার্বিক উন্নয়নের জন্য ও এ ধর্মকে সাংস্কৃতিক বা চিন্তাগত হামলাসহ সার্বিক ক্ষতিকর দিক থেকে সুরক্ষার জন্য যা যা করার দরকার তার সবই তিনি করেছিলেন। তিনি ৮৩ হিজরির ১৭ ই রবিউল আউয়াল মদীনায় ভূমিষ্ঠ হন। ৩৪ বছর ধরে মুসলিম জাহানের নেতৃত্ব দেয়ার পর ১৪৮ হিজরির ২৫ শে শাওয়াল শাহাদত বরণ করেন। আব্বাসিয় শাসক মানসুর দাওয়ানিকি বিষ প্রয়োগ করে এই মহান ইমামকে শহীদ করে।\nইমাম জাফর আস সাদিক (আ.)'র অনেক অলৌকিক ক্ষমতা বা মু'জেজার ঘটনা রয়েছে। সেইসবের মধ্য থেকে আমরা অদৃশ্যের জ্ঞান সম্পর্কিত তাঁর কিছু ঘটনাসহ আরও ক'টি ঘটনা তুলে ধরছি:\nবিদ্রোহের আগে ইয়াহিয়া (আ.) যখন খোরাসানের দিকে যাচ্ছিলেন তখন মুতাওয়াক্কিল বিন হারুন নামে ইমাম জাফর সাদিক (আ.)-'র এক ভক্তের সঙ্গে তার দেখা হয়। মুতাওয়াক্কিল হজ করে মদীনায় ইমামের সঙ্গে দেখা করে ফিরে আসছিলেন। ইয়াহিয়া নিজ চাচা তথা ইমামের ও নিজের বাড়ির লোকদের কুশলাদি জানতে চাইলে মুতাওয়াক্কিল যা যা জানত তা তাকে জানান। এক পর্যায়ে ইয়াহিয়া বলেন: আমার চাচা তথা ইমাম জাফর সাদিক (আ.) আমার বাবার (জাইদ-আ.'র) পরিণতি কি হবে তা জানতেন। এক পর্যায়ে ইয়াহিয়া বললেন: আমার চাচা আমার সম্পর্কে তোমাকে কি কিছু বলেছেন? মুতাওয়াক্কিল বলেন, বলেছেন কিছু অপছন্দনীয় কথা, তাই তোমাকে বলতে চাই না।\nইয়াহিয়া তা শুনে 'সহিফায়ে সাজ্জাদিয়া'র (ইমাম জয়নুল আবেদিন-আ'র দোয়া ও মুনাজাতের বই) একটি পাতা আমানত হিসেবে মদীনায় নিজ আত্মীয়-স্বজনের কাছে পৌঁছে দিতে মুতাওয়াক্কিলকে অনুরোধ জানান। এরপর বলেন: আমার চাচা আমার নিহত হওয়ার ভবিষ্যদ্বাণী করায় এটা তোমাকে দিলাম, নইলে কখনও তা দিতাম না... কিন্তু আমি জানি, তিনি যা বলেছেন তা সত্য। কারণ, এই আধ্যাত্মিকতা তিনি তাঁর বাবার (ইমাম বাকির-আ.) কাছ থেকে পেয়েছেন।\nকিছু দিন পর ইয়াহিয়ার ব্যাপারে ইমাম যা যা বলেছিলেন তার সবই ঘটেছিল।\n( কাফি, খণ্ড-১, পৃ-৪৭৫, বিহারুল আনোয়ার, খণ্ড-৪৭, পৃ-৭৪, মানাকিব, খণ্ড-৪, পৃ-২২০ এবং ১২ ইমামের সংক্ষিপ্ত জীবনী, পৃ-১৪২-৪৩)\nদুই. সাফওয়ান বিন ইয়াহিয়া বলেন: জাফার বিন মুহাম্মাদ বিন আশআস বলেছেন, একদিন আব্বাসীয় শাসক মানসুর দাওয়ানিকি ইমাম জাফর আস সাদিক (আ.)-কে জব্দ করার জন্য আমার বাবার মামাকে কিছু টাকা দিয়ে বলে: মদীনায় গিয়ে আবদুল্লাহ বিন হাসান বিন হাসানের (ইমাম হাসান-আ.'র বংশধর) সঙ্গে ও তার আত্মীয়দের সঙ্গে বিশেষ করে, ইমাম জাফর আস সাদিক (আ.)'র সঙ্গে সাক্ষাত করবে। তাদেরকে বলবে যে তুমি খোরাসান থেকে এসেছ। খোরাসানে তাঁদের (নবী বংশ তথা ইমাম পরিবারের) অনুসারীরা হাদিয়া হিসেবে তাঁদের জন্য টাকা পাঠিয়েছে। আমি রিসিপ্ট বা রসিদ নিয়ে টাকা বুঝিয়ে দিতে চাই যাতে সেই রসিদ তাদেরকে দেখাতে পারি।\nমানসুর দাওয়ানিকি এ ঘটনা শুনে বলেছিল:\nএকবার এক ব্যক্তি আব্বাসীয় শাসক মানসূরের কাছে তাঁর সম্পর্কে মিথ্যা রটনা করল (যে ইমাম সাদিক মানসূরের বিরুদ্ধে কথা বলেছেন)। অতঃপর মানসুর যখন হজ্বে আসল যে ব্যক্তি অপবাদ দিয়েছিল তাকে ডেকে পাঠাল এবং জাফর সাদিকের সামনে তাকে বলল, তুমি যা বলেছিলে তা সত্য প্রমাণের জন্য আল্লাহর নামে কসম করতে রাজি আছ? সে বলল, হ্যাঁ। ইমাম জাফর সাদিক মানসুরকে বললেন, ঠিক আছে, সে যা দাবি করছে সে অনুযায়ী তাকে কসম করতে বল। মানসুর তাকে বলল, তাঁর সামনে কসম কর। জাফর সাদিক ঐ ব্যক্তিকে লক্ষ্য করে বললেন এভাবে কসম কর, ‘আল্লাহর শক্তি ও ক্ষমতা থেকে আমি বিচ্ছিন্ন হই এবং আমার শক্তি ও ক্ষমতার আশ্রয় চাই। সত্যিই জাফর এমন বলেছেন ও এমন করেছেন।’ ঐ ব্যক্তি প্রথমে এরূপে কসম করতে রাজী হল না। পরে তা করলো। তার কসম খাওয়া সমাপ্ত হওয়া মাত্রই ঐ লোকটি মানসূরের সামনে মৃত্যুর কোলে ঢলে পড়ল।\nআব্বাসীয় শাসক মানসুর ১৪৭ হিজরিতে হজ্বের উদ্দেশ্যে যাত্রা করে মদীনায় পৌঁছায়। সে রাবি নামক এক ব্যক্তিকে ইমামের কাছে পাঠিয়ে তাঁকে তার সামনে হাজির করার নির্দেশ দিল। মানসুর তাকে বলল, আল্লাহ আমাকে হত্যা করুন যদি তাঁকে হত্যা না করি। রাবি প্রথমে মানসুরের নির্দেশকে না শোনার ভান করল যাতে হয়তো মানসুর তার সিদ্ধান্ত পরিবর্তন করে অথবা বিষয়টি একেবারে ভুলে যায়। কিন্তু মানসুর তার নির্দেশের পুনরাবৃত্তি করে বলে, তাঁকে কষ্ট দিয়ে অপমানজনক অবস্থায় আমার সামনে উপস্থিত কর। যখন ইমাম তার কাছে গেলেন সে তাঁর সঙ্গে অত্যন্ত রূঢ় আচরণ করে এবং অশোভনীয় ভঙ্গিতে বলে যে, ইরাকের লোকেরা তোমাকে নিজেদের ইমাম মনে করে এবং তোমার কাছে তাদের সম্পদের জাকাত পাঠায়। আর তাই পূর্ণশক্তি নিয়ে আমার বিরুদ্ধে মাঠে নেমেছো এবং সংঘাত সৃষ্টি করছো। আল্লাহ আমাকে হত্যা করুন যদি আমি তোমাকে হত্যা না করি। ইমাম সাদিক (আ.) বললেন : হে আমির (শাসক)! আল্লাহ সুলাইমান (আ.) কে নিয়ামত দিয়েছিলেন। আর তিনি তার শোকর আদায় করেছিলেন। তিনি আইয়ুব (আ.)কে বিপদাপদ দিয়ে পরীক্ষা করেছিলেন। আর তিনি তাতে ধৈর্য ধধারণ করেছিলেন। হযরত ইউসুফ (আ.) এর প্রতি জুলুম করা হয়েছিল। আর তিনি তাঁর ওপর অবিচারকারীদের ক্ষমা করেছিলেন। মানসুর তখন বলল, "আমার কাছে আস। তুমি নিরপরাধ প্রমাণিত হয়েছো। তাই তোমাকে নিরাপত্তা দিচ্ছি। তুমি আমার জন্য কোন সমস্যা নও। এক আত্মীয় তার আত্মীয়দের থেকে যা নিয়েছে আল্লাহ তার থেকে অনেক বেশী তোমাকে দান করুন।" এরপর সে ইমামের হাত ধরে টেনে নিয়ে নিজের পাশে বসাল এবং বলল, উপহারের বক্সটি আমার কাছে নিয়ে এস। সুগন্ধি আতরের পাত্র আনা হলে মানসুর নিজের হাতে ইমামকে তা মাখিয়ে দিল ও বলল, আল্লাহর আশ্রয় ও সংরক্ষণে থাক। অতঃপর রাবিকে বলল, হে রাবি! আবা আব্দিল্লাহর উপহার ও জোব্বা তার ঘরে পৌঁছে দিয়ে এস। রাবি ইমামের কাছ জিনিসগুলো পৌঁছে দিয়ে বলল, আমি আপনার কাছে প্রথমবার আসার পূর্বে যা দেখেছিলাম আপনি তা দেখেননি। আর তারপর যা দেখলাম তা আপনি জানেন। হে আবা আব্দিল্লাহ, আপনি মানসূরের কাছে গিয়ে কি বলেছিলেন। ইমাম বললেন, "(মনে মনে এ দোয়া করেছিলাম) হে আল্লাহ, আপনি আমাকে আপনার সেই চোখ দিয়ে হেফাজত করুন যা কখনও নিদ্রা যায় না এবং আপনার অপরাজেয় দুর্গে আমাকে আশ্রয় দিন। আমার ওপর আপনার অসীম ক্ষমতা দিয়ে আমাকে ক্ষমা করুন। কারণ আপনিই আমার সেই আশার স্থল যা আমাকে ধ্বংস থেকে রক্ষা করবে। হে আল্লাহ! আপনি ঐ ব্যক্তি হতে মহান ও শ্রেষ্ঠ যাকে আমি আমার জন্য অনিষ্টকারী বলে ভয় করি। হে আমার প্রতিপালক! তার রক্তপাতের ইচ্ছাকে আপনার মাধ্যমে প্রতিরোধ করছি এবং তার কাঙ্ক্ষিত মন্দ থেকে আপনার আশ্রয় চাইছি।"\nএই ক্যাটাগরিতে আরো: « ইমাম রেজা (আ)’র শোকাবহ শাহাদত\tবেহেশতের নারীদের নেত্রী- সব যুগের সেরা মানবী হযরত ফাতিমা-(আ) »


এইগুলি ভারতবর্ষের সেইসব মন্দির, যার দেয়ালগুলিতে উপস্থিত রয়েছে উত্তেজক ভাস্কর্য… - usbanglanews.com\nএইগুলি ভারতবর্ষের সেইসব মন্দির, যার দেয়ালগুলিতে উপস্থিত রয়েছে উত্তেজক ভাস্কর্য…\nভারতবর্ষের সেইসব মন্দির- যখন আপনি আধ্যাত্মিকতা বুঝবেন তখন পাবেন এই প্রকৃতি পর্যাপ্ত । মানে সেই ব্রহ্মার মধ্যে, ঈশ্বরের মধ্যে হারিয়ে যাওয়া, এত ধ্যানমগ্ন হয়ে যাওয়া যে নিজেকেই চিন্তে না পারা । কি খেয়েছি ? কি পড়ে আছি ? এটারও অনুভূতি না থাকা ।\nসম্পূর্ণ নগ্ন। যেমন মানুষ জন্মের সময় থাকে। এটি কখনও মন্দিরের দেওয়ালের মূর্তিতে দেখা যায়, কখনো চিত্রকলার মধ্যে খুঁজে পাওয়া যায় । হ্যাঁ, তাদের দেখে আপনার মনে প্রশ্ন আসতে পারে যে কি করে আধ্যাত্মিকতা এবং যৌনতা একসঙ্গে মিলিত হতে পারে ?\nআজ আমরা আপনাদের কাছে এমন কিছু মন্দির সম্পর্কে তথ্য সংগ্রহ করে এনেছি । যেখানে নারী এবং পুরুষের মধ্যে গঠিত হওয়া শারীরিক সম্পর্ককে মন্দিরের দেওয়ালের উপর যোগব্যায়াম আকারে স্থান দেওয়া হয়েছে। বিদেশীদের জন্য এই ভাস্কর্যগুলি আশ্চর্যের একটি জিনিস, সেখানে ভারতীয়দের জন্য এটি আদি কালের একটি গুপ্ত দিক।\nতাহলে আসুন আপনাদের এই মন্দির গুলির সম্পর্কিত কিছু আকর্ষণীয় তথ্য দেওয়া যাক।\nমার্কণ্ডেশ্বর মন্দির, মহারাষ্ট্র\nমহারাষ্ট্রে নদীর তীরে নির্মিত মার্কণ্ডেশ্বর মন্দিরটি যৌন শিল্পের জন্যও পরিচিত। আপনি মন্দিরের অনেক জায়গায় যৌনতা সম্পর্কিত বিষয় পাবেন। প্রতি বছর শিব রাত্রিতে হাজার হাজার ভক্ত এই মন্দিরে ভীড় করে ।\nসূর্য মন্দির, কোনারক\nউড়িষ্যা রাজ্যের পুরি জেলার অন্তর্গত, সূর্যের কোনারক মন্দির অবস্থিত। এই মন্দির তার কামুক মুদ্রা শিল্পকৃতির জন্য বিখ্যাত। এটি গ্যাং রাজবংশের রাজা নুরসিংহদেব দ্বারা নির্মিত হয়েছিল।\nবীরুপাক্ষ মন্দির, কর্ণাটক\nএই মন্দিরটি কর্ণাটকের তুংভূদ্র নদীর কাছে অবস্থিত। ভগবান শিবকে ছাড়াও মন্দিরের দেওয়ালগুলির উপর নির্মিত নগ্ন ভাস্কর্যগুলি মন্দিরের অন্য একটি বিশেষ জিনিস। এই মন্দিরটি আকর্ষণের একটি কেন্দ্র।\nPrevious articleযে কারনে ৯ মাস ধরে ঋতুস্রাবের রক্ত দিয়ে ছবি আঁকলেন যিনি!\nNext articleঅন্যের বউকে ভাগিয়ে এনে বিয়ে, বাসর রাতে নিজেই উধাও!


জিতল বিজেপি কিন্তু হারল কারা!\nসম্প্রতি লোকসভার নির্বাচন হয়ে গেল বিশ্বের বৃহত্তম গণতান্ত্রিক রাষ্ট্রের দাবিদার ভারতে। তাতে জিতল কে, পরাজয়ই বা কার? জিতল কে সে তো দেখাই গেছে, জিতেছেন নরেন্দ্র মোদি, হেরেছেন তার প্রতিপক্ষ, কিন্তু আসল পরাজয়টা কার? না, গণতন্ত্রের নয়; বুর্জোয়া গণতন্ত্রের মূল স্তম্ভ তা নির্বাচন, সে নির্বাচন তো হয়েছে এবং বিরোধীরা যাই বলুন নির্বাচনে এমন কোনো বড় রকমের অনিয়ম ঘটেনি যেটা না ঘটলে ফল অন্যরকম দাঁড়াত। মোদির ঝড় তো মিথ্যা ছিল না। তিনি গণতান্ত্রিক উপায়েই নির্বাচিত হয়েছেন। আসল পরাজয়টা কিন্তু অন্য এক পক্ষের, জনগণের। জনগণ হেরে গেছে। মোদি সরকারের ফ্যাসিবাদী দুঃশাসন ভারতবাসীকে আরো পাঁচ বছর সহ্য করতে হবে, উৎপীড়ন ঘটবে সংখ্যালঘুসহ দুর্বল মানুষের যারা জনগণের শতকরা আশিজন এবং ভারত বাধ্য হবে তার সাংস্কৃতিক ও রাজনৈতিক অগ্রগতি থেকে মুখ ঘুরিয়ে মধ্যযুগীয় অন্ধকারের দিকে এক কদম এগোতে।\nবিরোধী দলগুলোও হেরে গেছে। লজ্জাজনক তাদের পরাজয়। কিন্তু তাদের সঙ্গে মোদির যে ঝগড়া সেটা মৌলিক শত্রুতার ছিল না; ছিল ক্ষমতা দখল-সম্পর্কিত ঝামেলার। বিরোধী দলগুলো আওয়াজ তুলেছে ‘মোদি হটাও’, কিন্তু একবারও বলেনি মোদি যে পুঁজিবাদী ব্যবস্থার প্রতিনিধি ও সংরক্ষক তাকে হটাও। তারা বলেছে মোদি চৌকিদার নয়, সে পাকা চোর অতিশয়; কিন্তু বিরোধী নেতারা এমন সাক্ষ্য উপস্থিত করতে পারেননি যে ক্ষমতায় গেলে তারা চুরি করবেন না বা অতীতে ওই কাজ করেননি। তারা চেয়েছেন পুঁজিবাদী ব্যবস্থাটা যেমন আছে তেমনি থাকুক, মোদির জায়গাতে তারা আসুক। সে কাজে তারা সফল হননি। ব্যর্থতার কারণ আছে। প্রথমত, তারা ঐক্যবদ্ধ হতে পারেননি; জিতলে কে প্রধানমন্ত্রী হবেন এটা ঠিক ছিল না। দ্বিতীয়ত, মোদি যে আওয়াজটা তুলেছিলেন সেটা তারা তুলতে পারেননি। মোদির আওয়াজটা ছিল হিন্দু জাতীয়তাবাদের। পাঁচ বছর আগে তাও তিনি অর্থনীতির উন্নতি চাই, ভারতীয় পণ্যর বিক্রি চাই এসব কথা বলেছেন; এবার ওসব বাহুল্য নেই, অর্থনীতি নেই, এবার শুধু জাতীয়তাবাদ। এবার বলেছেন ভারতের গৌরবের কথা; তার বক্তব্যে ভারত অর্থ দাঁড়িয়েছে হিন্দু ভারত; ভারতীয় জাতীয়তাবাদ হচ্ছে হিন্দু জাতীয়তাবাদ। সম্ভব হলে ভারতকে একটি হিন্দু রাষ্ট্রই বানিয়ে ছাড়বেন; পৃথিবীর ভেতর একমাত্র হিন্দু রাষ্ট্র, ইসরায়েল যেমন একমাত্র ইহুদি রাষ্ট্র।\nমোদি ম্যাজিকের কথা শোনা গেছে। তা মোদি নানা রকমের জাদু দেখিয়েছেন বৈকি, এমনকি ধ্যানেও বসেছেন। কিন্তু তার আসল শক্তি দুই জায়গাতে, একটি হচ্ছে ওই ভারতীয় জাতীয়তাবাদ প্রচার, অন্যটি হচ্ছে পুঁজিপতি ও পুঁজিবাদীদের অকুণ্ঠ সমর্থন। ভারতীয় জাতীয়তাবাদ জিনিসটা সব সময়ই একটা রহস্যাবৃত জিনিস ছিল। কেননা ভারত তো কখনোই এক জাতির দেশ ছিল না, এটি বহু জাতির দেশ এবং সবাই জানেন যে জাতীয়তাবাদের প্রধান উপাদান ধর্ম নয়, প্রধান উপাদান ভাষা। সেই হিসেবে সাতচল্লিশের দেশভাগের সময় ভারতে কমপক্ষে সতেরটি জাতি ছিল। ভাষাগত বৈচিত্র্যের দিক থেকে এই উপমহাদেশ ইউরোপ মহাদেশের তুলনায় মোটেই ছোট নয়। বাইরে থেকে সাম্রাজ্যবাদীরা এসেছে, এসে ভারতকে নিজেদের শাসন ও শোষণের অধীনে নিয়ে প্রশাসনিক প্রয়োজনে রাজনৈতিকভাবে ভারতকে এক করে দিয়েছে। সব শেষে আগমন ব্রিটিশের; ব্রিটিশ সাম্রাজ্যবাদের বিরোধিতার ক্ষেত্রে ভারতীয়দের একটা ঐক্যবদ্ধ অবস্থানের উপযোগিতা ছিল; কিন্তু সে সময়েও ভারতের বহুজাতিক পরিচয়টা অবলুপ্ত হয়ে গেছে, তা নয়। ওদিকে ভারতীয় জাতীয় কংগ্রেস দাবি করেছিল যে ভারতে একটি মাত্র জাতি আছে সেটি ভারতীয় জাতি, কিন্তু ওই জাতীয়তার ভিত্তিটা যে কী তা তারা বলতে পারেনি। ভারতের মুসলমানরা ভাবল কংগ্রেস ধর্মীয় অর্থাৎ হিন্দু জাতীয়তাবাদের কথা বলছে; ভয় পেয়ে তারা তাই আওয়াজ তুলল যে ভারতে একটি জাতি নয়, রয়েছে দুটি জাতি, একটি হিন্দু অপরটি মুসলমান। সম্প্রদায়কে জাতি বলে চালিয়ে দেয়ার ওই পথেই দেশভাগ হয়েছে এবং সাম্প্রদায়িক সমস্যার কোনো প্রকার সমাধান হয়নি। ভারতীয় জনতা পার্টি সরাসরি কোনো প্রকার লুকোছাপা না করে হিন্দু ধর্মকেই জাতীয়তাবাদের প্রধান উপকরণ বলে চালানোর অটল সিদ্ধান্ত নিয়ে নিয়েছে। ভারতীয় কংগ্রেস যা করতে পারেনি ভারতীয় জনতা পার্টি সেটা সম্ভব করবে, এমন সংকল্প।\nতবে তাদের ওপরের ওই হিন্দু গেরুয়া আচ্ছাদনের ভেতরে যা আছে সে বস্তুটি মোটেই আধ্যাত্মিক নয়, সেটি পুরোপুরি ইহজাগতিক। সেটি হলো পুঁজিবাদ। সারা বিশ্বে পুঁজিবাদ এখন পতনের শেষ পর্যায়ে এসে পৌঁছেছে এবং টিকে থাকার জন্য আগে যেসব ছাড় দিয়েছে ও উদারনৈতিকতার যে ধরনের ভান করেছে, সেসব ছুড়ে ফেলে দিয়ে চরম ফ্যাসিবাদী রূপ ধারণ করেছে। এখন সে যেমন নৃশংস তেমনি লজ্জাহীন; নৃশংসদের অবশ্য লজ্জা বা শঙ্কা কিছুই থাকার কথা নয়। এই ফ্যাসিবাদীরা ধর্ম, উগ্র জাতীয়তাবাদ, বর্ণবিদ্বেষ, আঞ্চলিকতা, পিতৃতান্ত্রিকতা, এসব নোংরা ও বিষাক্ত আবর্জনাকে দুহাতে ব্যবহার করে; মানুষকে তারা উত্তেজিত করে, ঠেলে দেয় আদিমতার দিকে। উত্তেজিত মানুষ নিজেদের অর্থনৈতিক-সামাজিক সমস্যাগুলো ভুলে পরস্পরের ওপর ঝাঁপিয়ে পড়ে; পুঁজিবাদ ভাবে আপাতত বাঁচা গেল। এবারের ভারতীয় নির্বাচনেও ওই ফ্যাসিবাদী তৎপরতার প্রকাশটাই দেখা গেল। টাকা ও পেশিশক্তির যদৃচ্ছা ব্যবহার তো ঘটেছেই, ব্যবহার করা হয়েছে হিন্দু জাতীয়তাবাদকেও।\nমূল বিরোধীরা মোদি হটাও মোদি হটাও বলে পাড়া মাতিয়েছে, কিন্তু মোদির জাতীয়তাবাদের বিরুদ্ধে মুখ খোলেনি। মোদির দলের শপথ বাবরি মসজিদ ভেঙে সেখানে রামমন্দির তৈরি করবে। প্রধান বিরোধী এবং বিরোধীদের ভেতর একমাত্র সর্বভারতীয় দল কংগ্রেস কিন্তু বলেনি যে তারা ওইসব কাজের বিরোধী বরং নির্বাচনের অল্পদিন আগে তাদের এক শীর্ষস্থানীয় নেতা বলেই দিয়েছেন যে রামমন্দির বানানো নিয়ে বিজেপি যা করছে তা ছলনা মাত্র; রামমন্দির বানাব আমরা। দলের পক্ষ থেকে তার এই বক্তব্যের কোনো প্রতিবাদ করা হয়নি। মোদি বলেছেন তিনি রামের অনুসারী; তাকে তাড়িয়ে দেয়ার প্রতিজ্ঞায় সবচেয়ে যিনি মুখর ছিলেন সেই মমতা ব্যানার্জি বলেছেন যে রামের চেয়ে দুর্গা বড় এবং তারা, পশ্চিমবঙ্গের লোকরা মা দুর্গার পূজারি, বাংলায় এলে রাম দুর্গাকে প্রণাম করবে। হাজার হোক রাম তো মানুষই, দুর্গা হচ্ছেন দেবী। মমতা দিদি পশ্চিমবঙ্গের মুসলমানদের স্বার্থের রক্ষকের ভূমিকা নিয়েছিলেন, কিন্তু তার আসল লড়াইটা দেখা গেল দুর্গার পক্ষে দাঁড়িয়ে রামের বিরোধিতার। রাম বড় না দুর্গা বড় এই ধর্মীয় বাহাসে জনগণের ইহজাগতিক স্বার্থের স্থানটা কোথায়? কোনখানে? কংগ্রেস ধর্মনিরপেক্ষ বলে বড়াই করত, ভারতের রাষ্ট্রীয় সংবিধানে তারা ধর্মনিরপেক্ষতার মূলনীতি লিখে দিয়েছিল, কিন্তু রাষ্ট্রকে ধর্মনিরপেক্ষ করতে পারেনি, আসলে তারা চেয়েছিল সব ধর্মের সমান মর্যাদা, যেটা মোটেই ধর্মনিরপেক্ষতা নয়। এখন তো কেবল তৃণমূল কংগ্রেস নয়, মূল কংগ্রেসও মোদির ধর্মবাদী রাজনীতির বিরুদ্ধে দাঁড়ানোর সাহস হারিয়ে ফেলেছে।\nগান্ধীজির প্রসঙ্গ এখানে আসে। তিনি অসাম্প্রদায়িক ছিলেন, কিন্তু তাই বলে ধর্মনিরপেক্ষ যে ছিলেন তা মোটেই নয়। তিনিও চাইতেন রাষ্ট্রীয়ভাবে সব ধর্মের সমান মর্যাদা। ওই পর্যন্তই, তার বেশি নয়। সর্বোপরি তিনি রামরাজ্যের কথা বলতেন। রামরাজ্য প্রতিষ্ঠার স্বপ্নের লালনটা ছিল সমাজ বিপ্লবের সম্ভাবনাকে ঠেকিয়ে রাখার অপ্রত্যক্ষ চেষ্টা। ধর্মকে রাজনীতি থেকে বিচ্ছিন্ন না করার যে নীতিকে তিনি প্রশ্রয় দিয়েছেন রাজনীতির সে ধারারই চরমপন্থি পথিক হচ্ছে রাষ্ট্রীয় স্বয়ংসেবক সংঘ (আরএসএস)। দেশভাগের সময় গান্ধীজি বিপদগ্রস্ত মুলমানদের রক্ষা করার চেষ্টা করছেন দেখতে পেয়ে আরএসএস ক্ষিপ্ত হয়েছে। এবং গান্ধীজিকে হত্যা করতে তাদের হাত কাঁপেনি। গান্ধী হত্যার নায়ক ওই আরএসএস এখন বিজেপির অন্তরঙ্গ সঙ্গী। গান্ধীজিকে বলা হতো জাতির পিতা। জাতির পিতা দুবার পরাজিত হয়েছেন। একবার সাতচল্লিশে, দেশভাগের সময়ে। পরাজিত হয়ে সেবার তিনি প্রাণ দিলেন। তারপর স্বাধীন ভারতে বিজেপির শাসনে তার দ্বিতীয় পরাজয় ঘটল, আরএসএসের হিন্দুত্ববাদী আদর্শের রাষ্ট্রীয় প্রতিষ্ঠার ভেতর দিয়ে। উল্টো দিকের যে পথটি চলে গেছে সমাজবিপ্লবের দিকে, সে পথে তিনি যাননি, কংগ্রেসকেও যেতে সাহায্য করেননি। বরং ঠেকিয়ে রেখেছেন।\nমমতা বাঙালি জাতীয়তাবাদের পতাকা সদম্ভে উড্ডীন করেছিলেন। তিনি যে কেমন বাঙালি জাতীয়তাবাদী সেটা তো ভালোভাবেই টের পাওয়া গেছে যখন তিস্তার পানির হিস্যা না দিয়ে বাংলাদেশের তাবৎ বাঙালিকে কাবু করার ব্যাপারে তার প্রচণ্ড আগ্রহ দেখা গিয়েছিল। এ ক্ষেত্রে বাঙালি মমতার বাংলাদেশবিরোধী মনোভাব গুজরাটি মোদিকেও লজ্জায় ফেলেছে। অন্ততপক্ষে নামে হলেও ধর্মনিরপেক্ষতায় বিশ্বাসী কংগ্রেসকে এবং তারপরে পুরোপুরি ধর্মনিরপেক্ষ বামফ্রন্টকে তিনি হটালেন এবং উভয়ক্ষেত্রেই সহায়ক শক্তি হিসেবে পেলেন বিজেপিকে। এবং তারপরেই হঠাৎ করে বাঙালি জাতীয়তাবাদী সেজে বাংলা, হিন্দি ও ইংরেজি ভাষায় সমানে বাঙালিদের স্বার্থের পক্ষে শোরগোল শুরু করলেন এবং শেষ পর্যন্ত এমন ব্যবস্থা করলেন যাতে বিজেপি যেটা স্বপ্নেও ভাবেনি সেটাই সম্ভব হয়ে গেল, বিজেপির জন্য পশ্চিমবঙ্গের দখলদারিত্বের রাস্তা খুলে গেল। বোঝা গেল আসলে মমতা দিদিও বিজেপির মতোই পুঁজিবাদী। নামেই যা পার্থক্য। বোঝা গেল পুঁজিবাদীদের হাতে কোনো কিছুই নিরাপদ নয়, এমনকি আগ্রাসনের বিরুদ্ধে আত্মরক্ষামূলক যে জাতীয়তাবাদ সেটাও নয়। আগামীতে মমতা ব্যানার্জিকে হয়তো রণক্ষেত্রে আর তেমন একটা দেখা যাবে না। কিন্তু পশ্চিমবঙ্গের যে ক্ষতিটা তিনি করে দিয়ে গেলেন তার মাসুল সেখানকার মানুষকে তো বটেই, পৃথিবীর নানা প্রান্তে যে বাঙালিরা আছে তাদেরও বহন করতে হবে, বাংলাদেশের বাঙালিদের গায়ে তো আঁচ লাগবেই।\nএই নির্বাচনে বামপন্থিরা প্রায় নিশ্চিহ্ন হয়ে গেছে। পশ্চিমবঙ্গ ও ত্রিপুরাতে তাদের ঘাঁটি ছিল, সে ঘাঁটি হাতছাড়া। কেরালাতে কোনো মতে মাথাটা উঁচু করে রেখেছে। বামবিরোধীরা তো অবশ্যই, উদারনীতিকরাও মনে হচ্ছে সেটা দেখে বেশ আমোদে আছেন। তারা হয়তো জানেন না যে চরম দক্ষিণপন্থিদের বিরুদ্ধে আগামীতে যদি কেউ দাঁড়ায় তবে দাঁড়াবে ওই বামপন্থিরাই। তবে ততদিনে হয়তো বামপন্থিদের এই বোধোদয়টা ঘটবে যে ভারতের জাতি সমস্যা সমাধান না করলে শ্রেণি সমস্যা সমাধানের চেষ্টা অকার্যকরই রয়ে যাবে। পুঁজিবাদীদের হিন্দুত্ববাদের মানববিদ্বেষী মায়াজাল ও ঘৃণা ছড়ানোর তৎপরতার আঘাতে শ্রেণি সমস্যাটা আড়ালে চলে যাবে, এখন যেমন গিয়েছে ও যাচ্ছে। দ্বিতীয়ত, এবং সেটাই হয়তো প্রথম, তাদের কাজ করতে হবে সমাজবিপ্লবের লক্ষ্যে। কোনো বামপন্থিই প্রকৃত অর্থে বামপন্থি নয়, যদি সমাজ বিপ্লবী না হয়। বামপন্থিরা নির্বাচনে অংশ নিতে পারে, কিন্তু নির্বাচনপন্থি হয়ে পড়লে বামপন্থিদের যে ভবিষ্যৎ নেই সেটা তাদের বর্তমান দুর্দশাই বলে দিচ্ছে। নির্বাচনের মোহ বিপ্লবী চেতনাকে গ্রাস করে ফেলার ক্ষমতা রাখে এবং গ্রাস করে ফেললে অবস্থাটা কেমন দাঁড়ায় সিপিএমের বর্তমান দুর্দশা তার জীবন্ত সাক্ষী। বামপন্থিদের আরো একটা কাজ করা চাই। সেটা হলো সাংস্কৃতিক তৎপরতাকে বিস্তৃত ও গভীর করা। সামাজিক বিপ্লব ও সাংস্কৃতিক বিপ্লবের সম্পর্কটা একেবারে অঙ্গাঙ্গী। সাংস্কৃতিক কাজে সিপিএম মোটেই উৎসাহ দেখায়নি।\nভারতের জনগণ আপাতত হেরে গেছে, কিন্তু এটা চূড়ান্ত ঘটনা হতে পারে না। কারণ চূড়ান্ত হলে বুঝতে হবে ভবিষ্যৎ বলতে অন্ধকার ভিন্ন অন্যকিছু নেই। এই সংকট কেবল ভারতের নয়, সারা বিশ্বেরই। বিশ্বজুড়ে পুঁজিবাদ তার শেষ অস্ত্রশস্ত্র ও কৌশলগুলো প্রয়োগ করছে। কিন্তু তারা পারবে না, কারণ তারা শত্রুতা করছে মানুষ, প্রকৃতি ও প্রাণিজগৎ, সবার সঙ্গে। সভ্যতার সংকট আগেও দেখা দিয়েছে। তবে বর্তমান সংকট আগের যে কোনো সংকটের তুলনাতে ভয়াবহ। কেননা এতে পৃথিবী নামের গ্রহটির অস্তিত্বই বিপন্ন, যেমনটি আগে কখনোই ঘটেনি। এর বিরুদ্ধে সামাজিক মালিকানায় বিশ্বাসীদের দাঁড়াতে হবে, বিশ্বব্যাপী। নিজ নিজ দেশের অভিজ্ঞতার ভেতর দিয়ে বিশ্বব্যাপী মানুষ সামাজিক বিপ্লবের আবশ্যকতার এই উপলব্ধির দিকেই এগোচ্ছে, ভরসাটা সেখানেই।


জো ভাইন - উইকিপিডিয়া\nআনুমানিক ১৯০৫ সালে জো ভাইন\n১৫ মে, ১৮৭৫\nউইলিংডন, সাসেক্স, ইংল্যান্ড\n২৫ এপ্রিল ১৯৪৬(1946-04-25) (বয়স ৭০)\nঅ্যালড্রিংটন, হোভ, ইংল্যান্ড\nযোসেফ ভাইন (ইংরেজি: Joe Vine; জন্ম: ১৫ মে, ১৮৭৫ - মৃত্যু: ২৫ এপ্রিল, ১৯৪৬) সাসেক্সের উইলিংডন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ১৯১২ সালে ইংল্যান্ড ক্রিকেট দলের পক্ষে স্বল্পকালীন সময়ের জন্য অংশগ্রহণ করেছিলেন তিনি। ঘরোয়া প্রথম-শ্রেণীর ক্রিকেটে সাসেক্স ও লন্ডন কাউন্টির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্বে ছিলেন। এছাড়াও লেগ ব্রেক বোলিংয়ে পারদর্শিতা দেখিয়েছেন জো ভাইন।\n১৮৯৬ সালে প্রথমবারের মতো প্রথম-শ্রেণীর ক্রিকেটে অংশগ্রহণ করেন জো ভাইন। ১৯০০ সালের পূর্বেকার তিন মৌসুমে স্বল্পকিছু সফলতা পেয়েছিলেন। এরপর থেকেই সাসেক্সের প্রথম একাদশে নিয়মিতভাবে খেলতে থাকেন। দলের অপরিহার্য খেলোয়াড়ে পরিণত হন তিনি। কাউন্টি ক্রিকেট জীবনের প্রায় সবটুকু সাসেক্সে অবস্থানকালীন করেছেন। ব্যাটিং ও ফিল্ডিংয়ের পাশাপাশি সুদক্ষ লেগ ব্রেক বোলার হিসেবেও যথেষ্ট সুনাম কুড়িয়েছেন তিনি।\n১৯০৪ ও ১৯০৫ সালে পূর্বেকার যে-কোন মৌসুমের তুলনায় ব্যাটসম্যান হিসেবে সর্বাপেক্ষা ভালো খেলা উপহার দেন। সাসেক্সের পক্ষে কাউন্টি খেলাগুলোয় ষোলশো রানের অধিক সংগ্রহ করেন। অন্য কাউন্টিতে থাকলে হয়তো ব্যাটিংয়ের অবস্থান পরিবর্তিত হতো তার। কিন্তু ঐ দলে রঞ্জিতসিংজী ও সি. বি. ফ্রাইয়ের ন্যায় ব্যাটসম্যান বিদ্যমান ছিল। তবে তিনি স্বীয় সাফল্যে ভাস্বর ছিলেন।\nব্যাটসম্যান হিসেবে সফলতা লাভের জন্য বেশ কয়েকবার ফ্রাইয়ের সাথে প্রথম উইকেট জুটিতে রান করেছিলেন অনেক। দলের নবীন সদস্য ডেভিড ডেন্টনের তুলনায় মাঠের বহিঃর্ভাগে কম দক্ষতা দেখালেও সর্বোচ্চমানের ক্রিকেটে সমীহের পাত্র ছিলেন। বিংশ শতকে অন্য কেউ তার তুলনায় এতো রান রক্ষা করতে পারেনি।\nকাউন্টি ক্রিকেটে সুন্দর ফলাফল করায় ১৯১১-১২ মৌসুমে ইংল্যান্ড দলের পক্ষে দুইটি টেস্টে অংশগ্রহণের সুযোগ পান।\nকাউন্টি ক্রিকেটে অসাধারণ ক্রীড়াশৈলী প্রদর্শনের স্বীকৃতিস্বরূপ ১৯০৬ সালে উইজডেন কর্তৃক অন্যতম বর্ষসেরা ক্রিকেটার হিসেবে ঘোষিত হন জো ভাইন।\nসমগ্র খেলোয়াড়ী জীবনে ৫৪৭টি প্রথম-শ্রেণীর খেলায় অংশ নিয়েছেন। তন্মধ্যে, সাসেক্সের পক্ষে একাধারে ৪২১ খেলায় অংশগ্রহণ ছিল তার।\nকাউন্টি ক্রিকেট থেকে অবসর নেয়ার পর অনেকগুলো বছর ব্রাইটন কলেজে কোচের দায়িত্বে ছিলেন জো ভাইন। ৭০ বছর বয়সে ২৫ এপ্রিল, ১৯৪৬ তারিখে হোভের অ্যালড্রিংটনে জো ভাইনের দেহাবসান ঘটে।\nউইকিমিডিয়া কমন্সে জো ভাইন সংক্রান্ত মিডিয়া রয়েছে।\nইএসপিএনক্রিকইনফোতে জো ভাইন (ইংরেজি)\nক্রিকেটআর্কাইভে জো ভাইন (সদস্যতা প্রয়োজনীয়) (ইংরেজি)\nCitation for Wisden Cricketer of the Year in 1906. This citation is now out of copyright and this article is based in part on this citation.\n'https://bn.wikipedia.org/w/index.php?title=জো_ভাইন&oldid=4720783' থেকে আনীত\nএ পৃষ্ঠায় শেষ পরিবর্তন হয়েছিল ১১:১১টার সময়, ৩০ নভেম্বর ২০২০ তারিখে।


শাফায়াত জামিল | কিশোরগঞ্জ ডট কম\nশাফায়াত জামিল, মার্চ ১, ১৯৪০ তারিখে কিশোরগঞ্জ জেলার কুলিয়ারচর উপজেলার খড়গমারা গ্রামে জন্মগ্রহণ করেন। তাঁর বাবার নাম এ এইচ এম করিমউল্লাহ এবং মায়ের নাম লায়লা জোহরা বেগম। তাঁর পিতা এএইচ করিমুল্লাহ ছিল ইস্ট পাকিস্তান সিভিল সার্ভিস (জুডিশিয়াল) অফিসার ছিলেন। তার স্ত্রীর নাম রাশিদা শাফায়াত। তাঁদের তিন ছেলে। শাফায়াত জামিল ঢাকা কলেজ, ঢাকা বিশ্ববিদ্যালয় এবং কাকুলে পাকিস্তান সামরিক একাডেমি থেকে শিক্ষা গ্রহন করেন। তিনি পাকিস্তানের সাবেক রাষ্ট্রপতি জেনারেল পারভেজ মুশাররফের সহপাঠি ছিলেন।\nশাফায়াত জামিল (জন্ম: ১ মার্চ, ১৯৪০ – মৃত্যু: ১১ আগস্ট, ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।\nশাফায়াত জামিল ১৯৬৪ সালে তিনি পাকিস্তান সেনাবাহিনীর ইস্ট বেঙ্গল রেজিমেন্টের সেকেন্ড লেফট্যানেন্ট হিসাবে নিয়োগ পান। মুক্তিযুদ্ধের সময় তিনি চতুর্থ বেঙ্গল রেজিমেন্টে কর্মরত ছিলেন। এই রেজিমেন্টের অবস্থান ছিল কুমিল্লা সেনানিবাসে। সম্ভাব্য ভারতীয় আগ্রাসনের কথা বলে পাকিস্তানি সেনারা এই রেজিমেন্টের দুটি কোম্পানিকে ১৯৭১ সালের ১ মার্চ ব্রাহ্মণবাড়িয়ায় পাঠায়। একটি কোম্পানির নেতৃত্বে ছিলেন তিনি। ২৬ মার্চ পাকিস্তানি সেনাদের আক্রমণের সংবাদ পেয়ে তিনি তাঁর ও অপর কোম্পানির সবাইকে নিয়ে বিদ্রোহ করে মুক্তিযুদ্ধে যোগ দেন। প্রতিরোধপর্বে আশুগঞ্জ-ব্রাহ্মণবাড়িয়া ও আখাউড়া-গঙ্গাসাগর এলাকায় যুদ্ধ করেন। এরপর ভারতের ত্রিপুরা রাজ্যের মতিনগরে যান। তাঁকে তৃতীয় ইস্ট বেঙ্গল রেজিমেন্টের অধিনায়ক হিসেবে দায়িত্ব দেওয়া হয়। তিনি দেওয়ানগঞ্জ, সিলেটের ছাতকসহ আরও কয়েক স্থানে যুদ্ধ করেন।\n১৯৭১ সালের মার্চ মাসে জামিল পাকিস্তান সেনাবাহিনীতে মেজর পদে উন্নীত হন এবং ২৭ মার্চ পূর্ব পাকিস্তান/বাংলাদেশে পাকিস্তান সেনাবাহিনীর গণহত্যার খবর জানতে পেরে তিনি পাকিস্তান সেনাবাহিনী অন্যান্য বাঙালী অফিসার এবং ৪র্থ ইস্ট বেঙ্গল রেজিমেন্টের (ডাকনাম বেবি টাইগার্স) সেনাদের সাথে সেনাবাহিনী ছেড়ে চলে আসেন। ১০ অক্টোবর হটাৎ সিলেট সেক্টরে বদলি হয়ে যাওয়ার আগ পর্যন্ত তিনি সেক্টর-১১ এর অধিনে বাংলাদেশ ফোর্সের (BDF) অফিসার হিসেবে পাকিস্তানি বাহিনীর বিরুদ্ধে যুদ্ধে অংশগ্রহন করেছিলেন। জুন মাসে তিনি সেক্টর ১১ এর অধিনে ৩য় ইস্ট বেঙ্গল রেজিমেন্টের কমান্ডিং অফিসার হিসাবে নিয়োগ পান, এই সেক্টরের সেক্টর কামান্ডার ছিলেন মেজর জিয়াউর রহমান, পরবর্তীতে তিনি জেড ফোর্স ব্রিগেড গঠন করেছিলেন। ৩য় ইস্ট বেঙ্গল রেজিমেন্ট ছোট এবং বড় আকারের গেরিলা অভিযানের অংশ নিয়েছিলো। এছাড়াও জিয়া জামিলকে তেল ঢাকা এলাকা মুক্ত এবং নিরাপদ রাখার দায়িত্ব দিয়েছিলেন। লেফট্যানেন্ট নুরুন্নবী এবং আনোয়ার মেজর জামিলকে এই এলাকার প্রথমিক প্রশাসনিক কার্যকলাপে সহায়তা করেছিলেন। ২৭ আগস্ট প্রথম ডাকঘর এবং দুটি সাব পোস্টঅফিসের উদ্বোধনী অনুষ্ঠানে জিয়ার সঙ্গে উপস্থিত ছিলেন তিনি। ১১ অক্টোবর ১৯৭১ মেজর শাফাত জামিলের নেতৃত্বে ৩য় ইস্ট বেঙ্গল রেজিমেন্ট সিলেটের ছাতকের যুদ্ধেঅংশ নেয়। যদিও ছাতক অপারেশন ব্যর্থ তবুও ৩য় ইস্ট বেঙ্গল রেজিমেন্ট ৩৬৪জন পাকিস্তানি সৈন্যকে হত্যা করে।\nবাংলাদেশের স্বাধীনতা যুদ্ধের পরে, জামিল লে কর্নেল এবং উন্নীত হন বীর বিক্রম পদক লাভ করেন। ১৯৭৪ সালে তিনি কর্নেল পদে উন্নীত হন এবং ঢাকা সেনানিবাসে বাংলাদেশ সেনাবাহিনীর ঢাকা সেনানিবাস ৪৬ পদাতিক ব্রিগেডের এর ব্রিগেড কমান্ডার হিসাবে দায়িত্ব পালন করেন। ৩ নভেম্বর, ১৯৭৫ তারিখে খন্দকার মোস্তাক আহমদের শাষনের বিরুদ্ধে একটি সশস্ত্র বিদ্রোহ শুরু করার জন্য তিনি ব্রিগেডিয়ার খালেদ মোশাররফকে সহায়তা করেছিলেন এবং তারা বঙ্গভবনের দিকে ধাবিত হন। ৭ নভেম্বর এই প্রচেষ্টা ব্যর্থ হয়, খালেদ মুশাররফকে হত্যা করা হয়েছিলে এবং কর্নেল জামিল গ্রেফতার হয়েছিলেন। ৬ নভেম্বর পরিবর্তন এসেছিল মোস্তাক রাষ্ট্র দায়িত্ব থেকে সরে দাড়ান এবং বিচারপতি আবু সাদাত মোহাম্মদ সায়েম তার স্থলাভিসিক্ত হন। তিনি বাংলাদেশ সেনাবাহিনীর থেকে অবসর গ্রহণ করেন। পরে তিনি ব্যবসাকে পেশা হিসাবে গ্রহন করেন। তিনি ঢাকা, বাংলাদেশে বসবাস করতেন।\nউত্স: “জীবন যুদ্ধ: যুদ্ধের জীবন” লে কর্নেল নুরুন নবী খান\nজামিল, শাফাত, “‘৭১ স্বাধীনতা যুদ্ধ – রক্তাক্ত মিড আগস্ট এবং নভেম্বর ষড়যন্ত্র”\nবাংলাদেশের স্বাধীনতা যুদ্ধ (দলিলপত্র: নবম খন্ড). তথ্য মন্ত্রনালয়, গণপ্রজাতন্ত্রী বাংলাদেশ সরকার. ১৯৮৪. পৃ: ১৭৭.


অবৈধ ভিওআইপি ব্যবসা: হাজার হাজার কোটি টাকার রাজস্ব হারাচ্ছে সরকার\nরবিবার, ১৮-আগস্ট ২০১৯, ১১:৩৮ অপরাহ্ন\nপ্রকাশ : ১৬ এপ্রিল, ২০১৯ ০৬:১৪ অপরাহ্ন\nসাপ্তাহিক শীর্ষকাগজের সৌজন্যে: শুধুমাত্র রাজধানী ঢাকাতেই নয় বিভাগীয় শহর থেকে শুরু করে বড় জেলা শহরগুলোতেও ছড়িয়ে পড়েছে অবৈধ ভয়েস ওভার ইন্টারনেট প্রটোকল (ভিওআইপি) ব্যবসা। বিটিআরসি বলছে, দেশে প্রতিদিন অন্তত আড়াই কোটি মিনিট অবৈধ ভিওআইপি কল হচ্ছে আর এতে প্রতি বছর হাজার হাজার কোটি টাকার রাজস্ব হারাচ্ছে সরকার। তবে অবৈধ ভিওআইপি ব্যবসায়ীদের ধরতে আইনশৃঙ্খলা বাহিনী নিয়মিত অভিযান চালালেও রাঘব বোয়ালরা থেকে যাচ্ছে ধরা ছোঁয়ার বাইরেই। কারণ এর সঙ্গে জড়িত রয়েছে বিটিআরসির দুর্নীতিবাজরাসহ অত্যন্ত প্রভাবশালী কিছু ব্যক্তি।\nআর তাই কোনো কিছুতেই অবৈধ ভিওআইপি ব্যবসার রাস টেনে ধরা সম্ভব হচ্ছে না। উল্টো দিনে দিনে পাল্লা দিয়ে অবৈধ ভিওআইপি কল বেড়েই চলেছে। এই অবৈধ ব্যবসার সুবাদে প্রতিবছর দেশ থেকে পাচার হচ্ছে প্রায় ৭ হাজার কোটি টাকা। আর সরকার রাজস্ব হারাচ্ছে প্রায় আড়াই হাজার কোটি টাকা। বিটিআরসির তথ্য মতে, প্রতিদিন আড়াই কোটি মিনিট কল আসছে অবৈধ পথে। অনেকে মনে করেন, অবৈধ কলের সংখ্যা বিটিআরসি’র দেয়া সংখ্যার চেয়ে আরো অনেক বেশি। তিন বছর আগেও যেখানে বছরে আন্তর্জাতিক কল থেকে রাজস্ব এসেছে ২ হাজার ৭৫ কোটি টাকা সেখানে গত বছর এটি নেমে এসেছে অর্ধেকেরও কমে; মাত্র ৯শ’ ৮ কোটি টাকায়। বৈধ পথে কল সংখ্যা কমে যাওয়ায় সরকার প্রতিবছর বিপুল অংকের রাজস্বই হারাচ্ছে না, বৈধ লাইসেন্সধারী আইআইজি অপারেটররাও এতে ক্ষতিগ্রস্ত হচ্ছে। সবচেয়ে বড় কথা, অবৈধ ভিওআইপি মারফৎ হাতিয়ে নেয়া হাজার হাজার কোটি টাকা কোথায় যাচ্ছে, কি হচ্ছে তারও কোনো হদিস মিলছে না। পাচার হচ্ছে- তথ্য কেবল এটুকুই।\nঅবৈধ ভিওআইপি ব্যবসার সঙ্গে কারা জড়িত, সেটা অত্যন্ত সঙ্গত ও বড় প্রশ্ন। যারাই জড়িত, তাদের খুঁটি যে খুব শক্ত, তা বলার অপেক্ষা রাখে না। অবৈধ ভিওআইপি ব্যবসার সঙ্গে রাঘববোয়ালরা জড়িত থাকায় সরকারের উচ্চপর্যায়েও অস্বস্তি দেখা দিয়েছে। বলা হচ্ছে, এ ব্যবসার সঙ্গে জড়িতরা এতই শক্তিশালী যে আইন-শৃঙ্খলা বাহিনীর সদস্যরাও তাদের কাছে অসহায় বোধ করেন। সদিচ্ছা থাকা সত্ত্বেও অবৈধ ভিওআইপি ব্যবসা বন্ধ করতে না পারার ব্যর্থতা যেকোনো মূল্যায়নে দুর্ভাগ্যজনক।\nবিটিআরসি’র যে সব অভিযান চালানো হয়, তাতে সরঞ্জামসহ যাদের আটক করা হয়, তারা আসল ব্যক্তি নয়। এর পেছনের রাঘব বোয়ালরা সব সময়ই অধরা থেকে যায়। সংস্থাটি তাদের খুঁজে বের করার কোনো উদ্যোগ নেয় না। অভিযোগ রয়েছে, বিটিআরসি’তেই এমন কিছু ব্যক্তি রয়েছেন, যারা এই অবৈধ কারবারের সঙ্গে কোনো না কোনোভাবে জড়িত। তাদের ছত্রচ্ছায়া ও পৃষ্ঠপোষকতার কারণেই মূল হোতা ধরা-ছোঁয়ার বাইরে থেকে যায়।\nপ্রশ্ন উঠতে পারে, অবৈধ ভিওআইপি ব্যবসায়ীরা দৈনিক কত সিম ব্যবহার করছে? সিম ব্যবহার করে কীভাবেই বা তারা এ ব্যবসা চালিয়ে যেতে পারছে? বায়োমেট্রিক সিম নিবন্ধনের পর এটা কীভাবে সম্ভব? বায়োমেট্রিক ছাড়া সিম বিক্রি হওয়ার কথা নয়। বিভিন্ন অভিযানে যে হাজার হাজার সিম জব্দ করা হয়েছে, তাতে প্রমাণিত হয়, মোবাইল ফোন অপারেটরদের মাধ্যমে ওইসব সিম অবৈধ ভিওআইপি ব্যবসায়ীদের হাতে গেছে। গ্রামীণ ফোন, টেলিটক, রবি, বাংলালিংক প্রভৃতি অপারেটরের সিম পাওয়া গেছে। এটা সাক্ষ্য দেয়, অপারেটররা এই অবৈধ ব্যবসার সহযোগী। এর মধ্যে বিভিন্ন অপারেটরের কাছ থেকে জরিমানা আদায় করেছে বিটিআরসি। কিন্তু সরকারের ক্ষতির তুলনায় এই জরিমানার পরিমাণ নিতান্তই কম। আরো কঠোর পদক্ষেপের সুযোগ থাকলেও তা অজ্ঞাত কারণে নেয়া হয় না। তাছাড়া শাস্তি আরোপের ক্ষেত্রেও বৈষম্যমূলক আচরণ করা হয় বলে অভিযোগ রয়েছে। দেখা যায়, বেশি অপরাধের জন্য কম শাস্তি, অন্যদিকে কম অপরাধের জন্য বেশি শাস্তি দেয়া হচ্ছে। আবার কাউকে শাস্তির আওতায়ই আনা হচ্ছে না।\nসূত্রে জানা যায়, রাজধানীতে হাই ফ্রিকোয়েন্সি রেডিওলিংক ব্যবহার করে ভিওআইপির অবৈধ ব্যবসা করছেন অনেকে। নিকেতন, গুলশান, বারিধারা, বসুন্ধরা আবাসিক এলাকা, নিউ ডিওএইচএস, মিরপুর ডিওএইচএস, ধানমন্ডি ও উত্তরায় এই ব্যবসা চলছে অবাধে। রাজধানীর ভিআইপি এলাকা ছাড়াও দেশের বিভাগীয় ও বড় জেলা শহরে রেডিওলিংকের মাধ্যমে অবৈধ ভিওআইপি ব্যবসা ছড়িয়ে পড়েছে। বিভিন্ন রাজনৈতিক দলের রাঘব বোয়ালরা এই ব্যবসার সাথে জড়িত বলে সরকারের গত মেয়াদে জাতীয় সংসদেই অভিযোগ করা হয়েছিল। এমনকি নিয়ন্ত্রক সংস্থা বিটিআরসি ও বাংলাদেশ টেলিকমিউনিকেশনস কোম্পানি লিমিটেডের (বিটিসিএল) কিছু দুর্নীতিপরায়ণ কর্মকর্তা-কর্মচারীরাও এর সাথে জড়িত বলে অভিযোগ করা হয়। জাতীয় সংসদে জাতীয় পার্টির কাজী ফিরোজ রশীদ অভিযোগ করে বলেন, অবৈধ ভিওআইপি ব্যবসায় ক্ষমতাসীন দল আওয়ামী লীগসহ বিভিন্ন রাজনৈতিক দলের রাঘববোয়ালরাই জড়িত। জাতীয় সংসদে কার্যপ্রণালি বিধির ৭১ বিধিতে জরুরি জনগুরুত্বপূর্ণ নোটিশে তিনি এ অভিযোগ উত্থাপন করেন। তিনি ওই সব দুর্নীতিবাজের দৃষ্টান্তমূলক শাস্তি দাবি করেন। নোটিশে কাজী ফিরোজ রশীদ বলেন, ভিওআইপি ব্যবসার লাইসেন্সের অপব্যবহার করে সরকারের হাজার হাজার কোটি টাকা লুটপাট হচ্ছে। এক শ্রেণির অসাধু ব্যবসায়ী রাজধানীর বিভিন্ন ঘর-বাড়ি অ্যাপার্টমেন্ট ভাড়া নিয়ে অবৈধভাবে ভিওআইপি সরঞ্জাম স্থাপন করে বৈদেশিক কল চুরি করে যাচ্ছে। এসব অবৈধ ভিওআইপি ব্যবসার সঙ্গে ক্ষমতাসীন দলসহ বিভিন্ন রাজনৈতিক দলের রাঘববোয়ালরা জড়িত। এ ছাড়া বিটিআরসি ও বিটিসিএল এর কিছু দুর্নীতিপরায়ণ কর্মকর্তা-কর্মচারীও এর সঙ্গে জড়িত। নোটিশে তিনি ওইসব অবৈধ লাইসেন্স বাজেয়াপ্ত করা এবং দুর্নীতিবাজ কর্মকর্তা-কর্মচারীদের চিহ্নিত করে দৃষ্টান্তমূলক শাস্তির ব্যবস্থা গ্রহণের দাবি জানান। যদিও বিটিআরসির পক্ষ থেকে বলা হচ্ছে, তারা অবৈধ ভিওআইপি ব্যবসা বন্ধে কঠোর ব্যবস্থা গ্রহণ করছে। অনেক ক্ষেত্রে এই ব্যবসার সাথে জড়িতরা উন্নত প্রযুক্তি ব্যবহার করায় তাদের চিহ্নিত করা যাচ্ছে না। এ কাজে রাষ্ট্রায়ত্ত অপারেটর টেলিটকের সিম সবচেয়ে বেশি ব্যবহৃত হচ্ছে বলে টেলিযোগাযোগ নিয়ন্ত্রক সংস্থা বিটিআরসি জানিয়েছে। কিন্তু সংশ্লিষ্টরা বলছেন, বিটিআরসির সহায়তা ছাড়া এই অবৈধ কর্মকা- চালিয়ে যাওয়া কোনো ক্রমেই সম্ভব নয়।\nবিটিআরসি সূত্র জানিয়েছে, অবৈধ ভিওআইপি ব্যবসায়ীরা দৈনিক মাত্র এক লাখ সিম ব্যবহার করলেও বছরে আড়াই হাজার কোটি টাকা রাজস্ব থেকে বঞ্চিত হচ্ছে সরকার। মোবাইল ইন্টারনেটের সহজলভ্যতায় প্রত্যন্ত অঞ্চলেও বিস্তৃত হয়েছে অবৈধ ভিওআইপির এই ব্যবসা। বিটিআরসি ও আইনশৃঙ্খলা রক্ষাকারী বাহিনী পরিচালিত কয়েকটি অভিযানে এর প্রমাণ মিলেছে। এসব অভিযানে ঢাকা ও চট্টগ্রামের আনাচে-কানাচে উদ্ধার হয়েছে অবৈধ ভিওআইপি ব্যবসার সরঞ্জাম। গত কয়েক বছর বিটিআরসি থ্রিজি বা ফোরজি ইন্টারনেটের গতি কমিয়ে দেয়ার সময় এ বিষয়টি আরো স্পষ্ট হয়েছে। সম্প্রতি অনুষ্ঠিত জাতীয় নির্বাচনের আগের দিন ২৯ ডিসেম্বর থেকে পরবর্তী তিন দিন হাইস্পিড মোবাইল ব্রডব্যান্ডের (থ্রিজি/ফোরজি) গতি কমিয়ে দেয়া হয়েছিল। ওই সময় দেশে আন্তর্জাতিক ইনকামিং কল গড়ে প্রায় ১০০ ভাগ বৃদ্ধি পায়। এ বৃদ্ধির কিছু অংশ গ্রাহকেরা মোবাইল অ্যাপের মাধ্যমে কল করতে না পারায় হয়েছে। তবে থ্রিজি বা ফোরজি মোবাইল ব্রডব্যান্ডের উপর নির্ভর করে দেশে অবৈধ ভিওআইপি ব্যবসা আরো যে বাড়ছে এটা নিঃসন্দেহেই বলা যায়। এভাবে বৈধ ব্যবসায়ীরা যেমন ক্ষতিগ্রস্ত হচ্ছেন তেমনি সরকারের রাজস্ব আয় বাধাগ্রস্ত হওয়ার পাশাপাশি জাতীয় নিরাপত্তাও হুমকির মুখে পড়ছে।\nবিটিআরসির নিয়মানুসারে দেশের কোনো মুঠোফোন নম্বরে ২৪ ঘণ্টায় ২০০ মিনিটের বেশি মিনিট কল হলে তা অবৈধ ভিওআইপির ব্যবহার সন্দেহে বন্ধ করার কথা। আর ইন্টারনেট সংযোগে টানা ৫ ঘণ্টা আপলোডিং ও ডাউনলোডিং সমান মাত্রায় চালু থাকলে সেটিকেও বন্ধ করে দেয়ার কথা।\n২০১৮ সালের অক্টোবর ও নভেম্বরে পরিচালিত দুটি অভিযানে দেখা গেছে, অবৈধ ভিওআইপি ব্যবসায় দেশের মোবাইল অপারেটরদের সিম ব্যাপকভাবে ব্যবহৃত হয়েছে। অভিযানে পাওয়া প্রায় ৫৩ হাজার সিমের মধ্যে সবচেয়ে বেশি ব্যবহৃত হয়েছে টেলিটক ও রবির সিম। এই দুটি অপারেটরের যথাক্রমে ২১ হাজার ১৮টি এবং ২০ হাজার ৭০৯টি সিম পাওয়া গেছে। বাংলালিংক ও গ্রামীণফোনের পাওয়া গেছে যথাক্রমে ৬ হাজার ৬০২ এবং ৪ হাজার ৬৪৭টি সিম। এরকম অভিযানে কিছু অবৈধ ভিওআইপি কল টার্মিনেশন ব্যবসার কর্মচারী ও সরঞ্জাম আটক করা হলেও ধরা ছোঁয়ার বাইরে থাকে রাঘব বোয়ালরা। অভিযান দুটির পর আয়োজিত সংবাদ সম্মেলনে বিটিআরসির পক্ষ থেকে বলা হয়, সিম বিক্রির পর কোথায় তা ব্যবহৃত হচ্ছে সেটি লক্ষ্য রাখার আইনি বাধ্যবাধকতা রয়েছে মোবাইল ফোন অপারেটরদের। এজন্য তাদের বিটিআরসির কাছে জবাবদিহি করার কথা। কিন্তু তাদের কাছ থেকে সেইভাবে আইনটি জবাবদিহিতা আদায় করা হয় না।।\nবিটিআরসি সূত্র জানায়, সম্প্রতি সরকার ঘোষিত অভ্যন্তরীণ মোবাইল কল রেট সর্বনি¤œ প্রতি মিনিট ৪৫ পয়সা করা হয়েছে। অন্য দিকে আন্তর্জাতিক আন্তঃগামী কল রেটের যে হিস্যা মোবাইল অপারেটরেরা পায় তার মূল্য প্রতি মিনিট প্রায় ৩৩ পয়সা। এতে আন্তর্জাতিক আন্তঃগামী কলের চেয়ে অভ্যন্তরীণ কলের আড়ালে অবৈধ ভিওআইপি ব্যবসায় সংশ্লিষ্টরা উৎসাহিত হচ্ছে। ফলে দেশের অবৈধ ভিওআইপি ব্যবসা আরো প্রসার হচ্ছে।\nখাত সংশ্লিষ্টরা বলছেন, অবৈধ এসব ভিওআইপি ব্যবসায় তথ্যপ্রযুক্তি সংশ্লিষ্ট বিভিন্ন সরঞ্জাম ব্যবহৃত হয়। এই সব সরঞ্জাম বিক্রির সময় বিক্রীত সরঞ্জামটি কোথায় ব্যবহৃত হচ্ছে তার দায়দায়িত্ব সংশ্লিষ্ট পক্ষকেই নিতে হবে। এই বিষয়ে একটি নীতিমালা প্রণয়নেরও পরামর্শ তাদের। পাশপাশি কঠোর হাতে এই অবৈধ ভিওআইপি ব্যবসা দমনের জন্য প্রয়োজনে সম্প্রতি প্রণীত ডিজিটাল আইন ও অন্যান্য নিরাপত্তা আইনের আশ্রয় নেয়ার কথাও বলছেন তারা।\nআয় কমছে প্রতিনিয়ত\nডাক, টেলিযোগাযোগ ও তথ্য-প্রযুক্তি মন্ত্রী মোস্তফা জব্বার বলেছেন, আওয়ামী লীগ সরকারের প্রথম ৯ বছরে আন্তর্জাতিক ইনকামিং কল থেকে রাজস্ব আয় হয়েছে ১২ হাজার ৭৪৪ কোটি ২১ লাখ ১২ হাজার ১০২ টাকা। তবে এই খাত থেকে এখন প্রতিনিয়ত আয় কমছে। সর্বশেষ অর্থবছরে মাত্র ৯০৮ কোটি টাকা রাজস্ব এসেছে। বৈধপথে আন্তর্জাতিক কল ও রাজস্ব বাড়াতে সরকার কী ধরণের উদ্যোগ নিচ্ছে এমন প্রশ্নে ডাক, টেলিযোগাযোগ ও তথ্য-প্রযুক্তি মন্ত্রী মোস্তফা জব্বার বলেছেন, আন্তর্জাতিক ইনকামিং কল টার্মিনেশন রেট ১ দশমিক ৭৫ থেকে ২ দশমিক ৫০ সেন্ট নির্ধারণ করা হয়েছে। বিটিআরসি সূত্রে জানা যায়, গত ১৪ অক্টোবর থেকে ১ নভেম্বর পর্যন্ত ঢাকা ও চট্টগ্রাম জেলার ২৬টি স্থাপনায় অভিযান চালিয়েছে নিয়ন্ত্রক সংস্থা বিটিআরসি ও র‌্যাব। অবৈধ ভিওআইপি অভিযানে বিভিন্ন মোবাইল অপারেটরের ৪২ হাজার ১৫০টি সিম ও প্রায় ১ কোটি ২৩ লক্ষাধিক টাকা মূল্যমানের অবৈধ ভিওআইপি সরঞ্জাম উদ্ধার করা হয়। অন্যদিকে অবৈধ ভিওআইপির অভিযোগে রাষ্ট্রায়ত্ত্ব মোবাইল ফোন অপারেটর টেলিটকের ৭৭ হাজার ৫৯০টি সিম বন্ধ করে দেয় বিটিআরসি। অবৈধ ভিওআইপি অভিযানের অংশ হিসেবে সিডিআর এনালাইজার এবং জিও-লোকেশন ডিটেকশন সিস্টেমের মাধ্যমে অবৈধ ভিওআইপিতে ব্যবহারের অপরাধে টেলিটকের ৭৭ হাজার ৫৯০টি শনাক্ত হয় এবং বন্ধ করে দেয়া হয়। কমিশনের পক্ষ থেকে জানানো হয়, অবৈধ ভিওআইপি কল টার্মিনেশন প্রতিরোধে চলমান অভিযানের অংশ হিসাবে সিডিআর এনালাইজের মাধ্যমে গত ১৮ নভেম্বর টেলিটকের ৩৩ হাজার ৫৩৪টি সিম অবৈধ ভিওআইপি কল টার্মিনেশনে ব্যবহৃত হওয়ায় সনাক্ত করা হয় এবং গত ১১ অক্টোবর একই কারণে টেলিটকের ৪৪ হাজার ৫৬টি সিম বন্ধ করা হয়।\nঅবৈধ ভিওআইপির বিরুদ্ধে বিটিআরসি ও র‌্যাবের প্রতিটি অভিযানেই মোবাইল ফোন অপারেটরগুলোর বিপুল পরিমাণ সিম জব্দ করা হয়। খাত সংশ্লিষ্টরা অপারেটরদের বিষয়ে বলেছেন, বায়োমেট্রিক পদ্ধতিতে সিম নিবন্ধন প্রক্রিয়া চালু হওয়ার পর এখন বায়োমেট্রিক ছাড়া সিম বিক্রি হওয়ার কথা নয়। তাহলে প্রতিটি অভিযানে যে এতো বিপুল সংখ্যক সিম জব্দ করা হয়, এসব সিম কীভাবে অবৈধ ব্যবসায়ীদের কাছে যায়? ২০১৮ সালের অক্টোবর ও নভেম্বরে পরিচালিত দুটি অভিযানে দেখা গেছে, অবৈধ ভিওআইপি ব্যবসায় দেশের মোবাইল অপারেটরদের সিম ব্যাপকভাবে ব্যবহৃত হয়েছে। অভিযানে পাওয়া প্রায় ৫৩ হাজার সিমের মধ্যে সবচেয়ে বেশি ব্যবহৃত হয়েছে টেলিটক ও রবি’র সিম। এই দুটি অপারেটরের যথাক্রমে ২১ হাজার ১৮টি এবং ২০ হাজার ৭০৯টি সিম পাওয়া গেছে। বাংলালিংক ও গ্রামীণ ফোনের পাওয়া গেছে যথাক্রমে ৬ হাজার ৬০২টি এবং ৪ হাজার ৬৪৭টি সিম। আর মন্ত্রণালয়ের দেয়া তথ্য অনুযায়ী, ২০১৭-১৮ বছরে ২৪টি অভিযান পরিচালনা করেছে বিটিআরসি ও র‌্যাব। এসব অভিযানে ১৫ হাজার ৪৭৬টি সিম জব্দ করা হয়েছে ও ২০ লাখ ৫৮ হাজার ৩১৮টি সিম বন্ধ করা হয়েছে। ভিওআইপি কার্যক্রমের সঙ্গে জড়িত থাকা টেলিকম কোম্পানিগুলোর কাছ থেকে জরিমানা বাবদ ৮৬০ কোটি ৬০ লাখ টাকা রাজস্ব আদায় করা হয়েছে। এর মধ্যে সবচেয়ে বেশি জরিমানা করা হয়েছে গ্রামীণফোনকে। এই অপারেটরটিকে জরিমানা করা হয়েছে ৪১৮ কোটি ৪০ লাখ, রবি আজিয়াটাকে ১৪৫ কোটি, বাংলালিংকে ১২৫ কোটি, র‌্যাংকস টেলিকমকে ১৫০ কোটি, পিপলস টেলিকমকে ৮ কোটি ২০ লাখ টাকা জরিমানা করা হয়েছে। তবে আশ্চর্য্যের বিষয় অবৈধ ভিওআইপিতে শীর্ষে থাকা রাষ্ট্রীয় টেলিকম অপারেটর টেলিটককে জরিমানার কথা বলাই হয়নি, যা অত্যন্ত রহস্যজনক।\n(সাপ্তাহিক শীর্ষকাগজে ৮ এপ্রিল ২০১৯ প্রকাশিত)\nরাজউকের প্ল্যান পাসের ফাইল গায়েব: রাজধানীর কেন্দ্রস্থলে অবৈধ ২০ তলা ভবন ‘ইউনিক হাইটস’\n‘রাতের ভোট’ এবং ‘শতকরা ১০০ ভাগ’ ভোট বিতর্ক


মাসের শেষে শুক্রের গোচরে লাভ বাড়বে তিন রাশির, আপনিও কি তালিকায়? - venus transit in aries isafinancial blessing for these3zodiacs, Bangla News\nবাংলা নিউজ > ভাগ্যলিপি > মাসের শেষে শুক্রের গোচরে লাভ বাড়বে তিন রাশির, আপনিও কি তালিকায়?\nমিথুন রাশির আয় ও লাভের স্থানে শুক্রের গোচর হচ্ছে। এ সময় আয় বৃদ্ধি হবে।\nমাসের শেষে শুক্রের গোচরে লাভ বাড়বে তিন রাশির, আপনিও কি তালিকায়?\n১ মিনিটে পড়ুন . Updated: 07 May 2022, 05:01 PM IST\nশীঘ্র মেষ রাশিতে গোচর করতে চলেছে অর্থ ও বৈভবের দাতা শুক্র। ২৩ মে মেষ রাশিতে গোচর করবে শুক্র।\nশীঘ্র মেষ রাশিতে গোচর করতে চলেছে অর্থ ও বৈভবের দাতা শুক্র। ২৩ মে মেষ রাশিতে গোচর করবে শুক্র। তিনটি রাশির ওপর শুক্রের গোচর লাভজনক প্রমাণিত হবে। কোন তিনটি রাশি, জেনে নিন—\nমিথুন- আয় ও লাভের স্থানে শুক্রের গোচর হচ্ছে। এ সময় আয় বৃদ্ধি হবে। পাশাপাশি আয়ের নতুন উৎস পাবেন। কোনও ব্যবসায়িক চুক্তির ফলে লাভ হবে। শুক্র মিথুন রাশির সম্পত্তি ও পরিবারের কক্ষে এবং সঙ্গতি ও অংশীদারীত্বের কক্ষের অধিপতি হবে। জীবনসঙ্গীর পূর্ণ সঙ্গ লাভ করবেন। অংশীদারীর কাজে লাভ হবে। ব্যবসায়িক যাত্রা করতে পারেন। এর ফলে লাভ হবে।\nকর্কট- কর্মক্ষেত্র ও চাকরির স্থানে শুক্রের গোচর হবে। এ সময় নতুন চাকরির প্রস্তাব পাবেন। পদোন্নতি ও বেতনবৃদ্ধির প্রবল সম্ভাবনা রয়েছে। ভাগ্যের পূর্ণ সঙ্গ লাভ করবেন। কর্মক্ষেত্রে আধিকারিকরা আপনার অনুকূলে থাকবেন। আর্থিক পরিস্থিতি মজবুত থাকবে। প্রপার্টি ডিলার, রিয়েল এস্টেট এজেন্ট, ট্রাভেল এজেন্ট ও অটোমোবাইল ব্যবসার সঙ্গে জড়িত জাতকদের বিশেষ লাভ হবে। ব্যবসায় নতুন চুক্তি চূড়ান্ত হতে পারে। অংশীদারীর কাজে সাফল্য লাভ করবেন।\nমীন- বাণী ও অর্থের স্থানে সূর্যের গোচর হবে। আকস্মিক ধন লাভের সম্ভাবনা রয়েছে। আটকে থাকা টাকা আদায় করতে পারবেন। বেতনবৃদ্ধি আটকে থাকলে এই গোচরের ফলে তাঁদের বেতনবৃদ্ধি ও পদোন্নতি হবে। ব্যবসায় নতুন লগ্নি করতে পারেন। আইনজীবী, শিক্ষকদের জন্য সময় খুব ভালো।\nvenus transit in aries effects on zodiac


সৈয়দপুরে স্বপ্নে শেখা কবিরাজের তেলেসমাতি! সৈয়দপুরে স্বপ্নে শেখা কবিরাজের তেলেসমাতি! – সিসি নিউজ\n।। বিশেষ প্রতিনিধি ।। তার নেই কোন শিক্ষাগত যোগ্যতা, চিকিৎসা সংক্রান্ত সনদ বা ব্যবসায়ীক ট্রেড লাইসেন্স। তারপরও তিনি ব্লাড ক্যান্সার, লিভার ক্যান্সার, হাসপাতাল ফেরত মৃত্যু পথযাত্রী রোগী, প্যারালাইসিস, যৌনরোগ সহ যাবতীয় জটিল ও কঠিন রোগে আক্রান্তদের মাত্র তিন ঘন্টায় আরোগ্য করার চ্যালেঞ্জে চিকিৎসা দিচ্ছেন দোকান খুলে। স্বপ্নে শেখা কবিরাজির দোহাই দিয়ে গাছ-গাছরার ওষুধ দেয়ার নামে হাজার হাজার টাকা হাতিয়ে নিচ্ছেন ভুক্তভোগী দূরারোগ্য নানা রোগে আক্রান্তদের কাছ থেকে। এতে অনেকেই স্বর্বশান্ত হয়েছেন ওই কবিরাজের খপ্পরে পরে। এমনি একজন মহিলার অভিযোগের ভিত্তিতে সরেজমিনে গেলে বেরিয়ে আসে উপরোক্ত তথ্য। ঘটনাটি ঘটেছে ২৯ মার্চ শুক্রবার দুপুরে নীলফামারী জেলার সৈয়দপুর উপজেলার কামারপুকুর ইউনিয়নের সৈয়দপুর-রংপুর মহাসড়কের সাজেদা কোল্ড স্টোরেজের পাশে।\nঘটনাস্থলে গিয়ে দেখা যায়, সাজেদা কোল্ড স্টোরেজের পাশে রাজ্জাক মার্কেটে একটি দোকান ভাড়া নিয়ে ব্যবসা করছেন কবিরাজ মো: শরিফুল ইসলাম। তার বাড়ি দিনাজপুরের নবাবগঞ্জ উপজেলার আবতাবগঞ্জ বাজারে ডিগ্রী কলেজ সংলগ্ন এলাকায়। ৪ মাস থেকে তিনি এখানে তার ব্যবসা শুরু করেছেন। কিন্তু এখন পর্যন্ত তিনি কামারপুকুর ইউনিয়ন পরিষদের কোন ট্রেড লাইসেন্স নেননি। এমনকি চিকিৎসা সংক্রান্ত কোন সার্টিফিকেটও নেই তার।\nএ ব্যাপারে জানতে চাইলে কবিরাজ কোন তথ্য দিতে চান না এবং বিভিন্ন জায়গায় মোবাইল করে তার লোকজনকে ডাকতে থাকেন। কিন্তু দীর্ঘ সময়েও কেউ না আসায় আবারও চাপ দিলে দুইজন যুবক এসে হম্বিতম্বি দেখাতে থাকে এবং সাংবাদিকদের চলে যেতে বলেন। না হলে এলাকার লোকজন ডেকে সাংবাদিকদের আটকে রাখা হবে বলে হুমকি দিতে থাকে। এমতাবস্থায় বিষয়টি ইউপি চেয়ারম্যানকে জানালে তিনি তাৎক্ষনিক চৌকিদার পাঠালে ওই যুবকরা পালিয়ে যায়।\nপরে চেয়ারম্যান রেজাউল করিম লোকমানের উপস্থিতিতে কবিরাজ জানান, ৩ বছর পূর্বে তিনি তাবলিগে যান ৩ দিনের জন্য। এসময় তিনি স্বপ্নে আদেশ প্রাপ্ত হন আরও ৪০ দিন তাবলিগ করার। তাই তিনি এক চিল্লা (৪০ দিন) এর জন্য আবারও তাবলিগে যান এবং সেখানে ৪০ দিনেই স্বপ্নের মাধ্যমে তিনি উপরোক্ত চিকিৎসা শিখেছেন। তাই তার এ সংক্রান্ত কোন সার্টিফিকেট নাই। একমাত্র সম্বল তার এলাকার জাতীয় সংসদ সদস্য শিবলী সাদিকের দেয়া প্রশংসা পত্র। যেটাও তিনি দেখাতে পারেন নাই, বাড়িতে রেখেছেন। শুধুমাত্র শিবলী সাদিকের সাপ্তাহিক পত্রিকা স্বপ্নপুরীতে দেয়া বিজ্ঞাপনের কপি কবিরাজের টেবিলে শোভা পাচ্ছে এবং সেটাই তিনি প্রয়োজনে দেখান।\nতাহলে কিসের ভিত্তিতে সৈয়দপুরে চিকিৎসা দিচ্ছেন এমন প্রশ্নের জবাবে তিনি জানান, কামারপুুকুর ইউনিয়নের নাজমুল সরকার, সাজেদা কোল্ড স্টোরেজের লেবার সর্দার এনতাজুলসহ স্থানীয় কয়েকজন রোগী উপকার পেয়ে তাকে এখানে ব্যবসা করার ব্যবস্থা করে দিয়েছেন। তাদের সহযোগিতায় তিনি সৈয়দপুরসহ নীলফামারী ও রংপুর জেলার আশেপাশের রোগীদের চিকিৎসা দিয়ে যাচ্ছেন।\nএ ব্যাপারে নাম প্রকাশে অনিচ্ছুক অনেকে জানান, কবিরাজ চিকিৎসার নামে এখানে ফাঁদ পেতে বসেছেন। আর তাকে সহযোগিতা করছেন এলাকার কয়েকজন দালাল প্রকৃতির লোক। যারা কমিশনের মাধ্যমে তাকে স্থান দেন। প্রচার করে বেড়ান যে এই কবিরাজ অত্যন্ত কাজের। তার দ্বারা আমরা নিজেরা উপকৃত হয়েছি। এভাবে রোগী সংগ্রহ করার বিনিময়ে তারাও টু-পাইস কামাচ্ছেন। কেননা কবিরাজ রোগী প্রতি নি¤েœ ৫শ’ টাকা থেকে শুরু করে ৫ হাজার টাকা নেন এক সপ্তাহের ওষুধ বাবদ।\nকোন রোগী চিকিৎসায় উপকার না পেয়ে টাকা ফেরত নিতে আসলে তাকে তাড়িয়ে দেয়ার জন্য হায়দার, অনন্তসহ কয়েকজন যুবককে রেখেছেন। যারা কোনরকম অভিযোগ আসলেই তাদের নানাভাবে অপদস্ত করে বা ভয়ভীতি দেখিয়ে অভিযোগকারীকে বিতাড়িত করে। বিশেষ করে দূর-দূরান্ত থেকে আসা রোগীদের ক্ষেত্রে যুবকরা সন্ত্রাসী কায়দায় অবতীর্ণ হয়। যার প্রমান পাওয়া যায় ২৯ মার্চ দুপুর ১২টার দিকে উপস্থিত হয়ে। পরে দালালরা এসে স্থানীয় ব্যক্তি হিসেবে প্রভাব দেখিয়ে কবিরাজের গোমর ফাঁস যেন না হয় সেজন্য সাংবাদিকদের ম্যানেজ করার চেষ্টা করে। এভাবে তারা ইতিপূর্বেও কামারপুকুরের কয়েকজন সাংবাদিককে ম্যানেজ করেছে বলে জানান। এমনকি স্থানীয় একটি সাপ্তাহিক পত্রিকার সম্পাদক ও তার মা এই কবিরাজের চিকিৎসা নিচ্ছেন বলে জানান একজন দালাল। তাদের বক্তব্য হলো- সার্টিফিকেট না থাকলেও তিনি ভালো চিকিৎসা দেন এবং তার বিরুদ্ধে কোন অভিযোগ নাই।\nআফরোজা নামের এক রোগী দীর্ঘ প্রায় ৩ মাস যাবত ওই কবিরাজের কাছে চিকিৎসা নিচ্ছেন। প্রতি শুক্রবার ওষুধ নিতে গেলেই তার কাছ থেকে ১ হাজার থেকে ২ হাজার টাকা দিতে হয়েছে। কিন্তু তারপরও চিকিৎসায় কোন উন্নতি হয়নি। এমনকি ওই কবিরাজ চিকিৎসার নামে মহিলা রোগীর শরীরেও হাত দেয় বলে অভিযোগ তার। এমতাবস্থায় বিষয়টি তদন্ত পূর্বক আইনানুগ ব্যবস্থা গ্রহণে প্রশাসনের হস্তক্ষেপ কামনা করেছেন তিনি।\nএ ব্যাপারে সৈয়দপুর থানার অফিসার ইনচার্জ শাহজাহান পাশা জানান, নিরীহ মানুষকে প্রতারণা করার এমন ঘটনা ঘটলে তা অবশ্যই প্রতারককে আইনের আওতায় নেয়া হবে।


'কে বলেছে আমার বয়ফ্রেন্ড নেই?' - JanaBD.ComLoginSign UpHomeSms ZoneTube\nHome › বিনোদন ডেস্ক › বিবিধ বিনোদন › 'কে বলেছে আমার বয়ফ্রেন্ড নেই?''কে বলেছে আমার বয়ফ্রেন্ড নেই?' বিবিধ বিনোদন 22nd Jun 2016 at 11:18pm 894অবশেষে নিজেকে নিয়ে মুখ খুললেন বলিউড তারকা প্রিয়াঙ্কা চোপড়া। বেশ খোলামেলাই জানিয়ে দিলেন নিজের প্রেম বিষয়ক অল্পকিছু কথাবার্তা। তবে পুরাটা আর বললেন না।\nদেখা যাক, কবে নিজের রিলেশনশিপ স্ট্যাটাস খোলসা করেন প্রিয়াঙ্কা। আপাতত সেই অপেক্ষা। সূত্র: আনন্দবাজার পত্রিকা\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintAnik SutradharManager Like - Dislike Votes6- Rating5of 10Relatedআরও দেখুনঅন্যান্য ক্যাটাগরি সুনীলকে খুব মিস করছি : বিস্ফোরক দাবি সুমনার 1 hour ago 64 খালেদা জিয়ার সঙ্গে শাবানার ছবি ভাইরাল, চলছে বিতর্ক...2hours ago 250 সৈকতে খোলামেলা পোশাকে শাহরুখ-কন্যা সুহানা, সঙ্গে গৌরী-আব্রাম!3hours ago 257 মেয়ে সুহানাকে শাহরুখের উপদেশ4hours ago 192 হাত ছাড়াই ক্যাটরিনার পুশ আপস!6hours ago 205 বলিউডের ৬ অজানা স্ক্যান্ডাল 11 hours ago 342 টাইটানিক খ্যাত নায়িকার সঙ্গে সাক্ষাতের সুযোগ রয়েছে আপনারও Today at 8:16am 336 স্বজনপোষণ বিতর্কে ক্লান্ত বিদ্যা বালান Yesterday at 11:37pm 150পাঠকের মন্তব্য (0)Please login To write comment